sagorsarker/bangla-wikipedia huggingface dataset:
বরিশাল বিভাগ

বরিশাল বিভাগ বাংলাদেশের আটটি প্রশাসনিক বিভাগের একটি। ১৯৯৩ সালে দেশের দক্ষিণাঞ্চলের ছয়টি জেলা নিয়ে এই বিভাগের যাত্রা শুরু হয়। এ প্রশাসনিক অঞ্চল পূর্বে ঢাকা বিভাগ (১৮২৯-১৯৬০) ও খুলনা বিভাগ (১৯৬০-১৯৯২) এর অন্তর্গত ছিল।
এই বিভাগের উত্তরে ঢাকা বিভাগ, পশ্চিমে খুলনা বিভাগ, পূর্বে চট্টগ্রাম বিভাগ এবং দক্ষিণে বঙ্গোপসাগর অবস্থিত।
এই বিভাগের মোট জেলার সংখ্যা ৬ (ছয়) টি; অন্তর্ভুক্ত জেলাসমূহ হলোঃ
বাংলাদেশের বিভিন্ন অঞ্চলে জালের ন্যায় নদী ছড়িয়ে আছে; বরিশাল বিভাগেও তেমনই নদ-নদীর সংখ্যা প্রচুর। এই বিভাগের উল্লেখযোগ্য নদ-নদীসমূহ হচ্ছে কীর্তনখোলা, মেঘনা, আড়িয়াল খাঁ, ধানসিঁড়ি, সন্ধ্যা নদী.বলেশ্বর নদী।
বরিশাল বিভাগে মুসলিম ও হিন্দুসহ কিছু সংখ্যক খ্রিষ্টান, বৌদ্ধ ও অন্যান্য ধর্মের লোকজন একত্রে বসবাস করে।
আধুনিক মাদরাসা শিক্ষার এক যুগান্তকারী বিস্ময়, মাদরাসা বোর্ডের শীর্ষে ঝালকাঠি এন এস কামিল মাদরাসা প্রখ্যাত দার্শনিক, সমাজ সংষ্কারক হযরত মাওলানা মুহাম্মদ আযীযুর রহমান নেছারাবাদী কায়েদ ছাহেব হুজুর রহ. ১৯৫০ সালে মাদরাসাটি প্রতিষ্ঠা করেন। বাংলাদেশে হাফেজ ছাত্রদের জন্য একমাত্র স্বতন্ত্র প্রতিষ্ঠান দারুল কায়েদ তাহিলী মাদরাসা বিশিষ্ট শিক্ষাবিদ মাওলানা মুহাম্মদ খলিলুর রহমান নেছারাবাদী হুজুর প্রতিষ্ঠা করেন।
চরমোনাই জামিয়া রশিদিয়া ইসলামিয়া বাংলাদেশের ঐতিহ্যবাহী ইসলামী বিদ্যাপীঠ। এই প্রতিষ্ঠানটি ১৯২৪ সালে সৈয়দ মুহাম্মদ ইসহাক প্রতিষ্ঠা করেন।
প্রথমে আলিয়া মাদ্রাসা হিসেবে প্রতিষ্ঠিত হয়েছিল। ১৯৮২ সালে সৈয়দ ফজলুল করিম মাদ্রাসার কওমী শাখা চালু করেন।
বর্তমানে উভয় শাখার শিক্ষাদান করা হয়।
কওমী শাখার আচার্য সৈয়দ রেজাউল করিম ও আলিয়া শাখার আচার্য সৈয়দ মোসাদ্দেক বিল্লাহ আল মাদানী।
ব্রজমোহন কলেজ বরিশাল বিভাগের সবচেয়ে প্রাচীন ও ঐতিহ্যবাহী উচ্চ শিক্ষা প্রতিষ্ঠান। এটি ১৮৮৯ সালে অশ্বিনীকুমার দত্ত প্রতিষ্ঠা করেন। বর্তমানে উচ্চ শিক্ষার জন্য বরিশাল বিভাগে দুটি সরকারি বিশ্ববিদ্যালয় (বরিশাল বিশ্ববিদ্যালয় ও পটুয়াখালী বিজ্ঞান ও প্রযুক্তি বিশ্ববিদ্যালয়), দুইটি বেসরকারি বিশ্ববিদ্যালয় (গ্লোবাল ইউনিভার্সিটি বাংলাদেশ, ইউনিভার্সিটি অফ গ্লোবাল ভিলেজ), দুটি সরকারি মেডিকেল কলেজ (শের-এ-বাংলা চিকিৎসা মহাবিদ্যালয়, পটুয়াখালী মেডিকেল কলেজ) একটি টেক্সটাইল ইঞ্জিনিয়ারিং কলেজ (শহীদ আবদুর রব সেরনিয়াবাত টেক্সটাইল ইঞ্জিনিয়ারিং কলেজ) ও একটি ইঞ্জিনিয়ারিং কলেজ বরিশাল ইঞ্জিনিয়ারিং কলেজ রয়েছে। এছাড়াও প্রতি জেলায় উচ্চ শিক্ষার জন্য বেশ কয়েকটি কলেজ ও পলিটেকনিক ইনস্টিটিউট রয়েছে। উচ্চমাধ্যমিক পর্যায়ে বরিশাল বোর্ডে ২০টি সরকারি কলেজ সহ মোট কলেজের সংখ্যা ৩০৯টি।
ভোলা জেলা

ভোলা জেলা বাংলাদেশের দক্ষিণাঞ্চলের বরিশাল বিভাগের একটি প্রশাসনিক অঞ্চল। এটি দ্বীপ জেলা ভোলা নামেও সর্বাধিক পরিচিত। এর পূর্বনাম দক্ষিণ শাহবাজপুর। ভোলা ইলিশের বাড়ি নামেও পরিচিত। 
ভোলা জেলার পূর্ব নাম দক্ষিন শাহবাজপুর । জে.সি. জ্যাক তার "বাকেরগঞ্জ গেজেটিয়ার"-এ বলেছেন যে দ্বীপটি ১২৩৫ সালে তৈরি হওয়া শুরু হয়েছিল এবং এই এলাকায় চাষাবাদ শুরু হয়েছিল ১৩০০ সালে। ১৫০০ সালে পর্তুগিজ এবং মগ জলদস্যুরা এই দ্বীপে তাদের ঘাঁটি স্থাপন করে। শাহবাজপুরের দক্ষিণাঞ্চলেও আরাকান ও মগ জলদস্যুরা তাদের ঘাঁটি স্থাপন করে।
শাহবাজপুর ১৮২২ সাল পর্যন্ত বাকেরগঞ্জ জেলার (বর্তমান বরিশাল) একটি অংশ ছিল। ১৯ শতকের শুরুতে, মেঘনা নদীর সম্প্রসারণের কারণে জেলা সদর থেকে দক্ষিণ শাহজাদপুরের সাথে সংযোগ করা কঠিন হয়ে পড়ে। এরপর ব্রিটিশ সরকার দক্ষিণ শাহবাজপুর ও হাতিয়াকে বাকেরগঞ্জ থেকে আলাদা করে নোয়াখালী জেলার অন্তর্ভুক্ত করার সিদ্ধান্ত নেয়। ভোলা ১৮৬৯ সাল পর্যন্ত নোয়াখালীর অন্তর্ভুক্ত ছিল। ১৮৬৯ সালে এটি একটি মহকুমা হিসেবে পুনরায় বরিশাল জেলার অন্তর্ভুক্ত করা হয়। ১৮৭৬ ​​সালে প্রশাসনিক সদর দফতর দৌলতখান থেকে ভোলায় স্থানান্তরিত করা হয়। ১৯৮৪ সালে এটি একটি জেলা হিসাবে প্রতিষ্ঠিত হয়।
ভোলার নামকরণের পেছনে স্থানীয়ভাবে একটি কাহিনি প্রচলিত আছে। ভোলা শহরের মধ্য দিয়ে বয়ে যাওয়া বেতুয়া নামক খালটি এখনকার মত অপ্রশস্ত ছিলনা। একসময় এটা পরিচিত ছিল বেতুয়া নদী নামে। খেয়া নৌকার সাহায্যে নদীতে পারাপার চলত। থুরথুরে বুড়ো এক মাঝি খেয়া নৌকার সাহায্যে লোকজনকে পারাপারের কাজ করতো। তার নাম ছিল ভোলা গাজি পাটনি মতান্তরে ভোলা নাথ বাবু। আজকের যুগীরঘোলের কাছেই তার আস্তানা ছিল। এই ভোলা গাজির নামানুসারেই একসময় নামকরণ হয় ভোলা।
বাংলাদেশের বৃহত্তম দ্বীপ জেলা ভোলা। জেলা প্রশাসন যাকে কুইন আইল্যান্ড অব বাংলাদেশ বলে ঘোষণা করে। ভোলা জেলার উত্তরে বরিশাল জেলা ও মেঘনা নদী, দক্ষিণে বঙ্গোপসাগর, পূর্বে নোয়াখালী জেলা ও লক্ষ্মীপুর জেলা ও মেঘনা নদী, পশ্চিমে বরিশাল জেলা ও পটুয়াখালী জেলা ও তেঁতুলিয়া নদী। এর মোট আয়তন ৩৪০৩.৪৮ বর্গকিলোমিটার।
জাতীয় বিশ্ববিদ্যালয়ের অধিভুক্ত সরকারি বেসরকারি মোট ২১ টি কলেজ রয়েছে। ১১৭টি মাধ্যমিক বিদ্যালয়সহ অসংখ্য দাখিল মাদরাসা রয়েছে।
ভোলা জেলা ৭টি উপজেলা, ১০টি থানা, ৫টি পৌরসভা, ৭০টি ইউনিয়ন ও ৪টি সংসদীয় আসন নিয়ে গঠিত।
ভোলা জেলায় মোট ৭টি উপজেলা রয়েছে। উপজেলাগুলো হল:
২০১১ সালের আদমশুমারি অনুযায়ী ভোলা জেলার মোট জনসংখ্যা ১৭,৭৬,৭৯৫ জন। এর মধ্যে পুরুষ ৮,৮৪,০৬৯ জন এবং মহিলা ৮,৯২,৭২৬ জন। মোট পরিবার ৩,৭২,৭২৩টি।
ভোলা শহর ঢাকা থেকে নদী পথে দূরত্ব ১৯৫ কি.মি.। সড়কপথে বরিশাল হয়ে দূরত্ব ২৪৭ কি.মি. এবং লক্ষীপুর হয়ে দূরত্ব ২৪০কি.মি.। ভোলার সাথে অন্য কোনো জেলার সরাসরি সড়ক যোগাযোগ নেই। অন্য জেলার সাথে যোগাযোগ ব্যবস্থা সচল রাখার জন্য ভোলাবাসীকে লঞ্চ,স্পিড বোট এবং ফেরীর উপর নির্ভর করতে হয়।
ভোলা জেলায় সদর হাসপাতাল চিকিৎসা সেবার জন্য নিবেদিত। এছাড়া উপজেলাসমূহে পৃথক স্বাস্থ্য কমপ্লেক্স রয়েছে।
ঝালকাঠি জেলা

ঝালকাঠি জেলা বাংলাদেশের দক্ষিণাঞ্চলের বরিশাল বিভাগের একটি জেলা বা অঞ্চল।
নদী বন্দরের জন্য ঝালকাঠি সবসময় ইউরোপীয়দের আকর্ষণ করেছে। ফলে বিভিন্ন সময়ে ইস্ট ইন্ডিয়া কোম্পানি, ডাচ ও ফরাসিরা এখানে ব্যবসা কেন্দ্র খুলেছিল। বাণিজ্যিক গুরুত্বের জন্য ঝালকাঠিকে দ্বিতীয় কলকাতা বলা হত।
ঝালকাঠি পূর্বে পিরোজপুর জেলার অন্তর্ভুক্ত। ১ এপ্রিল ১৮৭৫ সালে ঝালকাঠি পৌরসভার গোড়াপত্তন হয়। ব্রিটিশ শাসনামলে সেনাবাহিনী কর্তৃক কুলকাঠিতে ১৭ জন মুসলমান নিহত হন। স্থানীয় দাঙ্গা নিরসন ও শৃঙ্খলা প্রদানের জন্য ১৮৮২ সালে ঝালকাঠিতে একটি পুলিশ থানা স্থাপন করা হয়। নদী বন্দরের জন্য ঝালকাঠি সবসময় ইউরোপীয়দের আকর্ষণ করেছে। ফলে বিভিন্ন সময়ে ইস্ট ইন্ডিয়া কোম্পানি, ডাচ ও ফরাসিরা এখানে ব্যবসা কেন্দ্র খুলেছিল। বাণিজ্যিক গুরুত্বের জন্য ঝালকাঠিকে দ্বিতীয় কলকাতা বলা হত। কিছু স্থানীয় রাজাকার এর সহায়তায় ১৬ই জুন ১৯৭১ সালে পাক-হানাদার বাহিনী তাদের হত্যা করে। স্বাধীনতা লাভের পরে ১৯৭২ সালের ১ জুলাই ঝালকাঠি থানাকে পিরোজপুর জেলার মহকুমায় উন্নীত করা হয়। 
এ উপজেলার মোট আয়তন ৭৫৮.০৬ বর্গকিলোমিটার। ঝালকাঠি উপজেলার উত্তর ও পূর্বে বরিশাল জেলা, পশ্চিমে পিরোজপুর জেলা, দক্ষিণে বিষখালী নদী ও বরগুনা জেলা।
ঝালকাঠি জেলা ৪টি উপজেলা, ৪টি থানা, ২টি পৌরসভা, ৩২টি ইউনিয়ন, ৪০০টি মৌজা, ৪৪৯টি গ্রাম ও ২টি সংসদীয় আসন নিয়ে গঠিত।
ঝালকাঠি জেলায় মোট ৪টি উপজেলা রয়েছে। উপজেলাগুলো হল:
২০১১ সালের আদমশুমারি অনুযায়ী ঝালকাঠি জেলার মোট জনসংখ্যা ৬,৮২,৬৬৯ জন। এর মধ্যে পুরুষ ৩,২৯,১৪৭ জন এবং মহিলা ৩,৫৩,৫২২ জন। মোট পরিবার ১,৫৮,১৩৯টি।
২০২৪ তথ্য অনুযায়ী ঝালকাঠি জেলার সাক্ষরতার হার ৫৯.৪৪%।
প্রধান শস্য: ধান।
প্রধান ফল: আম, কলা, জলপাই, কাঠাল তাল, লিচু, নারিকেল, আমড়া, পেয়ারা, পান।
শিল্প-কারখানা: বরফ কল, ময়দার কল, লবণ কারখানা, রাইস মিল, তেলের কল, বিড়ি কারখানা।
কুটির শিল্প: গামছা শিল্প, মৃৎশিল্প।
সুজাবাদ কেল্লা, ঘোষাল রাজবাড়ী, পুরাতন পৌরসভা ভবন, মাদাবর মসজিদ, সুরিচোরা জামে মসজিদ, ঝালকাঠি এন এস কামিল মাদ্রাসা, গাবখান সেতু, কীর্ত্তিপাশা জমিদার বাড়ি, শের-ই বাংলা ফজলুল হক ডিগ্রি কলেজ, বিনয়কাঠি, আটঘর নৌকা বাজার, ভীমরুলি ভাসমান পেয়ারা বাজার, পেয়ারা বাগান,কীর্তিপাশা জমিদার বাড়ি
হাসপাতাল ২ টি, উপজেলা স্বাস্থ্য কমপ্লেক্স ৪ টি, ইউনিয়ন স্বাস্থ্য ও পরিবার পরিকল্পনা কেন্দ্র ২২ টি।
খাগড়াছড়ি জেলা

খাগড়াছড়ি জেলা বাংলাদেশের দক্ষিণ-পূর্বাঞ্চলে অবস্থিত চট্টগ্রাম বিভাগের একটি প্রশাসনিক অঞ্চল। পূর্ব রাঙ্গামাটি, খাগড়াছড়ি ও বান্দরবান একসাথে একটি জেলা ছিল। ১৯৮৪ সালে এরশাদ সরকারের আমলে পার্বত্য চট্টগ্রামকে ভেঙে তিনটি জেলা গঠন করা হয়। ১৮৬০ সালের আগে এই পার্বত্য চট্টগ্রাম চট্টগ্রাম জেলার অংশ ছিল। ১৮৬০ সালে চট্টগ্রামকে ভেঙে পার্বত্য চট্টগ্রাম গঠন করে ব্রিটিশ সরকার। খাগড়াছড়ি একটি পার্বত্য জেলা। উপজেলার সংখ্যানুসারে খাগড়াছড়ি বাংলাদেশের একটি “এ” শ্রেণীভুক্ত জেলা।
খাগড়াছড়ি জেলার মোট আয়তন ২৬৯৯.৫৬ বর্গ কিলোমিটার।বাংলাদেশের দক্ষিণ-পূর্বাংশে ২২°৩৮´ থেকে ২৩°৪৪´ উত্তর অক্ষাংশ এবং ৯১°৪৪´ থেকে ৯২°১১´ পূর্ব দ্রাঘিমাংশ জুড়ে খাগড়াছড়ি জেলার অবস্থান। রাজধানী ঢাকা থেকে এ জেলার দূরত্ব প্রায় ২৭০ কিলোমিটার এবং চট্টগ্রাম বিভাগীয় সদর থেকে প্রায় ১১১ কিলোমিটার। এ জেলার উত্তরে ভারতের ত্রিপুরা, দক্ষিণে রাঙ্গামাটি জেলা ও চট্টগ্রাম জেলা, পূর্বে রাঙ্গামাটি জেলা, পশ্চিমে চট্টগ্রাম জেলা ও ভারতের ত্রিপুরা।
২০২২ এর জনশুমারী ও গৃহগননা প্রাথমিক সমীক্ষা অনুযায়ী খাগড়াছড়ি জেলার মোট জনসংখ্যা ৭১৪,১১৯ জন। তম্মধ্যে পুরুষ- ৩৫৭,৪০৬ জন, মহিলা- ৩৫৬,৪৭৭ জন, হিজড়া ৫১ জন। জনসংখ্যার ঘনত্ব প্রতি বর্গ কিলোমিটারে প্রায় ২৬০ জন।
ধর্মবিশ্বাস অনুসারে এ জেলার মোট জনসংখ্যার ৪৬.৫৬% মুসলিম, ১৬.৭৫% হিন্দু, ৩৫.৯২% বৌদ্ধ এবং ০.৬২% খ্রিস্টান ও ০.১৬% অন্যান্য ধর্মাবলম্বী। এ জেলায় বাঙালী জনসাধারণের পাশাপাশি চাকমা, মারমা, ত্রিপুরা প্রভৃতি ক্ষুদ্র-নৃগোষ্ঠীর বসবাস রয়েছে।
১৮৬০ সালের ২০ জুন রাঙ্গামাটি, খাগড়াছড়ি ও বান্দরবান- এই তিন পার্বত্য অঞ্চলকে নিয়ে পার্বত্য চট্টগ্রাম জেলা সৃষ্টি হয়। জেলা সৃষ্টির পূর্বে এর নাম ছিল কার্পাস মহল। পার্বত্য চট্টগ্রাম জেলা থেকে ১৯৮১ সালে বান্দরবান এবং ১৯৮৩ সালে খাগড়াছড়ি পৃথক জেলা সৃষ্টি করা হয়।
খাগড়াছড়ি একটি নদীর নাম। নদীর পাড়ে খাগড়া বন থাকায় পরবর্তী কালে তা পরিষ্কার করে জনবসতি গড়ে উঠে, ফলে তখন থেকেই এটি খাগড়াছড়ি নামে পরিচিতি লাভ করে। 
১৯৭১ সালের আগস্ট মাসে রামগড় উপজেলার মহামুনি পাড়ায় পাকবাহিনীর সঙ্গে মুক্তিযোদ্ধাদের লড়াইয়ে ১৭ জন পাকসেনা নিহত হয়।
খাগড়াছড়ি জেলা ৯টি উপজেলা, ৯টি থানা, ৩টি পৌরসভা, ৩৮টি ইউনিয়ন, ১২১টি মৌজা, ১৩৮১টি গ্রাম ও ১টি সংসদীয় আসন নিয়ে গঠিত।
খাগড়াছড়ি জেলায় মোট ৯টি উপজেলা রয়েছে। উপজেলাগুলো হল:
খাগড়াছড়ি জেলার সাক্ষরতার হার ৪৪.০৭%। এ জেলায় রয়েছে:
খাগড়াছড়ি জেলার প্রধান ৩টি নদী মাইনী নদী, চেঙ্গি নদী এবং ফেনী নদী।
গ্যাস (সেমুতাং গ্যাসফিল্ড, মানিকছড়ি)
সেগুন, গামারী, কড়ই, গর্জন, চাপালিশ, জারুল, বাঁশ ইত্যাদি।
খাগড়াছড়ি জেলায় যোগাযোগের প্রধান সড়ক চট্টগ্রাম-খাগড়াছড়ি মহাসড়ক। সব ধরনের যানবাহনে যোগাযোগ করা যায়। এছাড়া ঢাকা থেকে মীরসরাই-রামগড় সড়ক হয়ে সরাসরি খাগড়াছড়ি যাওয়া যায়।
সরকারি ও কথ্য ভাষা হিসেবে বাংলা প্রচলিত। স্থানীয় বাঙালিরা সাধারণত চাটগাঁইয়াভাষায় কথা বলে। এছাড়াও অন্যান্য উপজাতি ও ক্ষুদ্র জাতিগোষ্ঠীর ভাষা হিসেবে চাকমা, মারমা, ত্রিপুরা, তঞ্চঙ্গ্যা ইত্যাদি প্রচলিত।
চাকমাদের বিজু উৎসব, মারমাদের সাংগ্রাই উৎসব এবং ত্রিপুরাদের বৈসু উৎসব উল্লেখযোগ্য। এছাড়া প্রত্যেক ধর্মের লোকেরা আলাদা আলাদা ধর্মীয় উৎসব পালন করে থাকে।
গাজীপুর জেলা

গাজীপুর জেলা বাংলাদেশের মধ্যাঞ্চলের ঢাকা বিভাগের একটি প্রশাসনিক অঞ্চল। অবস্থানগত কারণে এটি বাংলাদেশের একটি বিশেষ শ্রেণীভুক্ত জেলা। ১৯৮৪ সালে এটি ঢাকা জেলা হতে পৃথক হয়ে গঠিত হয়। জেলাটি ঢাকা বিভাগে অবস্থিত, এর উত্তরে ময়মনসিংহ ও কিশোরগঞ্জ জেলা, দক্ষিণে নারায়ণগঞ্জ জেলা, দক্ষিণ-পূর্বে নরসিংদী জেলা পশ্চিমে টাঙ্গাইল জেলা এবং দক্ষিণ-পশ্চিমে রয়েছে ঢাকা জেলা।
গাজীপুর সিটি কর্পোরেশন বাংলাদেশের সবচেয়ে বড় সিটি কর্পোরেশন, যার আয়তন । বিশ্ব ইজতেমা টঙ্গীর তুরাগ নদীর তীরে অনুষ্ঠিত হয়। এছাড়াও ভাওয়াল জাতীয় উদ্যান ও বঙ্গবন্ধু শেখ মুজিব সাফারি পার্ক গাজীপুরে অবস্থিত। বাংলাদেশের সবচেয়ে বড় কারাগার কাশিমপুর কেন্দ্রীয় কারাগার গাজীপুরে অবস্থিত। গাজীপুরে বাংলাদেশ কৃষি গবেষণা ইনস্টিটিউট, বাংলাদেশ ধান গবেষণা ইনস্টিটিউট ও বাংলাদেশ তুলা গবেষণা ইন্সটিটিউট অবস্থিত। এতদ্ব্যতীত বাংলাদেশ সমরাস্ত্র কারখানাও গাজীপুর জেলায় অবস্থিত।
গাজীপুর জেলার উত্তরে ময়মনসিংহ জেলা ও কিশোরগঞ্জ জেলা, দক্ষিণে ঢাকা জেলা ও নারায়ণগঞ্জ জেলা, পূর্বে কিশোরগঞ্জ জেলা ও নরসিংদী জেলা, পশ্চিমে ঢাকা জেলা ও টাঙ্গাইল জেলা।
গাজীপুর জেলা ১৯৮৪ সালে প্রতিষ্ঠিত হয়েছিল। এটির একটি সিটি কর্পোরেশন, গাজীপুর সিটি কর্পোরেশন রয়েছে এবং নিম্নলিখিত উপজেলাগুলিতে বিভক্ত:
গাজীপুর সদর, শ্রীপুর, কালিয়াকৈর, কালিগঞ্জ ও কাপাসিয়া এই ৫টি উপজেলা নিয়ে ঢাকা জেলা থেকে বিভক্ত হয়ে ১৯৮৪ সালের ১ মার্চ গাজীপুর জেলা হিসেবে আত্মপ্রকাশ করে। ঐতিহাসিকরা মনে করেন যে মহম্মদ বিন তুঘলকের শাসনকালে গাজী নামে এক কুস্তিগির এখানে থাকতো আর তার নাম থেকেই সম্ভবত এই অঞ্চলের নাম হয়েছে গাজীপুর। আবার এই মতের বিরোধিতা করে অনেকে বলেন যে সম্রাট আকবরের সেনাপতি ঈশা খাঁর ছেলে ফজল গাজীর নামে এই জনপদের নামকরণ করা হয়েছে।
গাজীপুরে সরকারি বিশ্ববিদ্যালয়ের পাশাপাশি রয়েছে বহুসংখ্যক বেসরকারি বিশ্ববিদ্যালয়, স্কুল ও কলেজ। এদের মধ্যে উল্লেখযোগ্য হলো :-
বামনা উপজেলা

বামনা উপজেলা বাংলাদেশের বরগুনা জেলার অন্তর্গত একটি প্রশাসনিক এলাকা।
এই উপজেলার উত্তরে ঝালকাঠি জেলার কাঁঠালিয়া উপজেলা, দক্ষিণে পাথরঘাটা উপজেলা ও বরগুনা সদর উপজেলা, পূর্বে বরগুনা জেলার বেতাগী উপজেলা ও বরগুনা সদর উপজেলা, পশ্চিমে পিরোজপুর জেলার মঠবাড়িয়া উপজেলা।
বামনা উপজেলায় বর্তমানে ৪টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম বামনা থানার আওতাধীন।
২০১১ সালের আদমশুমারি অনুযায়ী বামনা উপজেলার মোট জনসংখ্যা ৭৯,৫৬৪ জন। এর মধ্যে পুরুষ ৩৯,৪৩৮ জন এবং মহিলা ৪০,১২৬ জন। মোট পরিবার ১৯,৫৩৭টি।
২০১১ সালের আদমশুমারি অনুযায়ী বামনা উপজেলার সাক্ষরতার হার ৬১.১%।
প্রধানত কৃষি এছাড়াও সেবা খাত ও ব্যবসায় উল্ল্যেখযোগ্য মানুষ নিয়োজিত।
ফায়ার সার্ভিস ও সিভিল ডিফেন্স স্টেশন ১টি
বাবুগঞ্জ উপজেলা

বাবুগঞ্জ বাংলাদেশের বরিশাল জেলার অন্তর্গত একটি উপজেলা।
উত্তরে গৌরনদী উপজেলা, দক্ষিণে বরিশাল সদর উপজেলা ও ঝালকাঠি সদর উপজেলা, পূর্বে মুলাদি উপজেলা ও বরিশাল সদর উপজেলা, পশ্চিমে উজিরপুর উপজেলা।
বাবুগঞ্জ উপজেলায় বর্তমানে ৬টি ইউনিয়ন রয়েছে। ৩টি ইউনিয়নের প্রশাসনিক কার্যক্রম বাবুগঞ্জ থানার আওতাধীন এবং বাকি ৩টি ইউনিয়নের প্রশাসনিক কার্যক্রম বরিশাল সিটি কর্পোরেশনের বিমানবন্দর থানার আওতাধীন।
বাবুগঞ্জ থানার আওতাধীন ইউনিয়নসমূহ:
এবং বিমানবন্দর থানার আওতাধীন ইউনিয়নসমূহ: 
এখানে থানা সদর দপ্তর প্রতিষ্ঠিত হয় ১৯ ফেব্রুয়ারি ১৯০৬ সালে। বাবুগঞ্জ নামকরণ সম্পর্কে নির্ভরযোগ্য ইতিহাস পাওয়া না গেলেও ইতিহাস বর্ণনায় জানা যায়, আজ থেকে ৪০০ বছর আগে এই অঞ্চলে বসবাসরত বেশ ক’জন হিন্দু জমিদার তাদের প্রয়োজনে বাবুগঞ্জ উপজেলা সদরের বর্তমান বাজারটি মেলায়। ঐ সময়ে অত্র অঞ্চলের লোকজন জমিদারদের বাবু বলে সম্বোধন করত। আর বাজারটিকে তারা অভিহিত করত গঞ্জ বলে। ফলে জমিদার বাবুদের মেলানো গঞ্জ থেকে এই এলাকার নাম হয় বাবুগঞ্জ। অন্য এক তথ্যানুসারে বলা হয় যে, যশোর পরগনার জমিদার ‘বাবু বিরাজ রায় চৌধুরী’ এই অঞ্চল প্রাপ্ত হয়ে এখানে একটি বাণিজ্য কেন্দ্র (গঞ্জ) প্রতিষ্ঠা করেন। বাবু বিরাজ রায় চৌধুরীর নামানুসারে এলাকার নাম হয় বাবুগঞ্জ।
২০১১ সালের আদমশুমারি অনুযায়ী বাবুগঞ্জ উপজেলার মোট জনসংখ্যা ১,৪০,৩৬১ জন। এর মধ্যে পুরুষ ৬৭,৫৮৬ জন এবং মহিলা ৭২,৭৭৫ জন। মোট পরিবার ৩১,৬৬৩টি।
২০১১ সালের আদমশুমারি অনুযায়ী এ উপজেলার প্রায় ৯৩.৮৫% মুসলিম, ৬.১২% হিন্দু এবং ০.২% অন্যান্য।
২০১১ সালের আদমশুমারি অনুযায়ী বাবুগঞ্জ উপজেলার সাক্ষরতার হার ৬৮.৮%।
উল্লেখযোগ্য শিক্ষা প্রতিষ্ঠান: 
জনগোষ্ঠীর আয়ের প্রধান উৎস কৃষি ৫০.৫৮%,অকৃষি শ্রমিক ৩.৫৮%,শিল­ ১.১১%,ব্যবসা ১৩.৫৪%,পরিবহন ও যোগাযোগ ২.৮১%,চাকুরি ১৫.৯২%,নির্মাণ ১.৭৮%,ধমীয় সেবা ০.২৯%, রেন্ট অ্যান্ড রেমিটেন্স ৪.০১% ত্রবং অন্যান্য ৬.৩৮%। কৃষিভূমির মালিকানা ভুমি মালিক ৭৭.৯৯%,ভুমিহীন ২২.১%। শহরে ৬৪.৯৪% এবং গ্রামে ৭৮.৮৮% পরিবারের কৃষি রয়েছে।
শিল্প ও কলখানা অয়ের মিল ২, ফ্লাওয়ারশিল ২০, রাইমিল ৬২, আইস ফ্যাষ্টরি ১৮, ওয়েল্ডিং কারখানা ১৫। 
কুটিরশিল্প, লৌহশিল্প ১৭৫, দারুশিল্প ৪০০, বাঁশের ২১০।
প্রধান রপ্তানিদ্রব্য ধান, নারিকেল, সুপারি, শাকসবজি।
গৌরনদী উপজেলা

গৌরনদী বাংলাদেশের বরিশাল জেলার অন্তর্গত একটি উপজেলা।
উত্তরে মাদারীপুর জেলার কালকিনি উপজেলা, দক্ষিণে উজিরপুর উপজেলা, পূর্বে বাবুগঞ্জ উপজেলা, মুলাদি উপজেলা ও মাদারীপুর জেলার কালকিনি উপজেলা, পশ্চিমে আগৈলঝাড়া উপজেলা ও গোপালগঞ্জ জেলার কোটালীপাড়া উপজেলা।
গৌরনদী উপজেলায় বর্তমানে ১টি পৌরসভা ও ৭টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম গৌরনদী থানার আওতাধীন।
গৌরনদী উপজেলার নামকরণ নিয়ে সুনির্দিষ্ট কোন লিখিত ইতিহাস নে সময় গৌরনদী সদরসহ বৃহত্তর গৌরনদী (আগৈলঝাড়া সহ) এলাকা ছিল নদী দ্বারা বেষ্টিত। গৌরনদীর পূর্বাঞ্চলে রয়েছে আঁড়িয়াল নদী। আর আঁড়িয়াল-খা এর শাখা নদী হচ্ছে পালরদী নদী। এক সময় পালরদী ছিল স্রোতস্বিনী নদী। গৌরনদীর প্রবীণজন ও ইতিহাসবিদদের সংজ্ঞা মতে, আঁড়িয়াল-খা নদীর শাখা নদী পালরদী নদীকে ঘিরেই গৌরনদীর নামকরণ করা হয়। এ নদীর সাথে গৌরনদীর সংযুক্ততা রয়েছে। আঁড়িয়াল-খা নদীর শাখা নদী পালরদী নদীর প্রবহমান পানির রং ছিল গৌড় বর্ণের। সে অনুসারে গৌড় এবং নদী যুক্ত হয়ে "গৌরনদী"র নামকরণ করা হয়েছে।
২০১১ সালের আদমশুমারি অনুযায়ী গৌরনদী উপজেলার মোট জনসংখ্যা ১,৮৮,৫৮৬ জন। এর মধ্যে পুরুষ ৯২,২০৯ জন এবং মহিলা ৯৬,৩৭৭ জন। মোট পরিবার ৪১,৫৬১টি।
সরকারী প্রাথমিক বিদ্যালয় ৮৭ টি
বে-সরকারী প্রাথমিক বিদ্যালয় ২২ টি
কমিউনিটি প্রাথমিক বিদ্যালয় ০৭ টি
জুনিয়র উচ্চ বিদ্যালয় ০১ টি
উচ্চ বিদ্যালয়(সহশিক্ষা ২০টি
উচ্চ বিদ্যালয়(বালিকা) ০৫ টি
দাখিল মাদ্রাসা ১১ টি
আলিম মাদ্রাসা ০৩ টি
অন্যান্য মাদ্রাসা ২৯৩ টি
কামিল মাদ্রাসা ০১ টি
কলেজ(সহপাঠ) ০৯ টি
কলেজ(বালিকা) ০১ টি
শিক্ষার হার ৬৫.০২%
পুরুষ ৬৮.০৪%
মহিলা ৬২%
জনগোষ্ঠীর আয়ের প্রধান উৎস কৃষি ৫১.৫৯%, অকৃষি শ্রমিক ২.৮৪%, শিল্প ১.৮২%, ব্যবসা ১৮.৯৩%, পরিবহন ও যোগাযোগ ৪.৪৮%, চাকরি ৯.৭৫%, নির্মাণ ২.৩২%, ধর্মীয় সেবা ০.২৮%, রেন্ট অ্যান্ড রেমিটেন্স ৩.৫০% এবং অন্যান্য ৪.৪৯%।
কৃষিভূমির মালিকানা ভূমিমালিক ৫৯.৮৪%, ভূমিহীন ৪০.১৬%। শহরে ৫৪.৯৫% ও গ্রামে ৭৫.৮৯% পরিবারের কৃষিজমি রয়েছে।
প্রধান কৃষি ফসল ধান, গম, আলু, পান, শাকসবজি।
বিলুপ্ত বা বিলুপ্তপ্রায় ফসলাদি তিল, পাট, সরিষা, কলাই, আমন ধান।
প্রধান ফল-ফলাদি আম, কাঁঠাল, কলা, লিচু, জাম, তাল, নারিকেল, পেঁপে।
মৎস্য, গবাদিপশু ও হাঁস-মুরগির খামার হাঁস-মুরগি ৩৫, গবাদিপশু ১২, মৎস্য ৩৮, হ্যাচারি ৪।
যোগাযোগ বিশেষত্ব পাকারাস্তা ৩৮ কিমি, আধা-পাকারাস্তা ৩৯ কিমি, কাঁচারাস্তা ৩০০ কিমি; নৌপথ ১৯ নটিক্যাল মাইল।
বিলুপ্ত বা বিলুপ্তপ্রায় সনাতন বাহন পাল্কি, দুলকি।
শিল্প ও কলকারখানা ধানকল, আটাকল, বরফকল, চিড়াকল, স’মিল, ওয়েল্ডিং, বিড়িকারখানা, ব্যাটের কারখানা প্রভৃতি।
কুটিরশিল্প স্বর্ণশিল্প, লৌহশিল্প, তাঁতশিল্প, মৃৎশিল্প, বাঁশের কাজ প্রভৃতি।
হাটবাজার ও মেলা হাটবাজার ২৩, মেলা ৮। টরকীর হাট, কসবার গরুর হাট, মাহিলাড়া হাট সরিকল বাজার এবং কবিরাজ বাড়ির মেলা (চাঁদশী), পৌষ সংক্রান্তির মেলা (বাটাজোর) ও মনসার মেলা (গৈলা) উল্লেখযোগ্য।
প্রধান রপ্তানিদ্রব্য ধান, পান, কলা, দধি।
হিজলা উপজেলা

হিজলা বাংলাদেশের বরিশাল জেলার অন্তর্গত একটি উপজেলা। বরিশাল জেলার হিজলা উপজেলা ৬ টি ইউনিয়ন নিয়ে ১৯১৭ সালের ১৫ জুলাই প্রতিষ্ঠা হয়। ঐ সালের ২১ সেপ্টেম্বর গেজেট বিজ্ঞপ্তি প্রকাশিত হওয়ার পর ১৯১৮ সালের ১ জানুয়ারি থেকে আনুষ্ঠানিকভাবে হিজলা থানার কার্যক্রম চালু হয়।
এই উপজেলার দর্শনীয়স্থানগুলোর মধ্য "বাবুর বাড়ির মঠ" অন্যতম। হিজলা উপজেলাধীন 
গুয়াবাড়িয়া ইউনিয়নের কাউরিয়া বাজারের উত্তর পাশে অবস্থিত। মঠ টি শত বছরের পুরাতন স্থাপনা।
দেশের মানচিত্রে বরিশালের উত্তরে ঢাকা বিভাগের শরীয়তপুর জেলার কোলঘেসে অবস্থিত হিজলা উপজেলা। উত্তরে শরীয়তপুর জেলার গোসাইরহাট উপজেলা চাঁদপুর জেলার হাইমচর উপজেলা, দক্ষিণে মেহেন্দিগঞ্জ উপজেলা, পূর্বে লক্ষ্মীপুর জেলার রায়পুর উপজেলা, পশ্চিমে মুলাদী উপজেলা। জেলা সদর হতে দূরত্ব ৫০ কিঃ মিঃ। এটি নদী বেষ্টিত একটি এলাকা।
হিজলা উপজেলার আয়তন ৫১৫.৩৬ বর্গ কি.মি. । হিজলা উপজেলা ৬টি ইউনিয়ন, ১২১টি গ্রাম, ১২১ মৌজা নিয়ে গঠিত।
সম্পূর্ণ উপজেলার প্রশাসনিক কার্যক্রম হিজলা থানার আওতাধীন।
২০১১ সালের আদমশুমারি অনুযায়ী হিজলা উপজেলার মোট জনসংখ্যা ১,৪৬,০৭৭ জন। এর মধ্যে পুরুষ ৭২,৭৮৯ জন এবং মহিলা ৭৩,২৮৮ জন। মোট পরিবার ৩০,৫২৯টি।
২০১১ সালের আদমশুমারি অনুযায়ী হিজলা উপজেলার সাক্ষরতার হার ৪০.৮%।
১৮৯৯ খ্রিষ্টাব্দে জমিদার বড়দাকান্ত মিত্র, হিজলার কাউরিয়াতে এই মঠটি নির্মাণ করেন। এটি বরিশালের অন্যতম প্রাচীন স্থাপনা। উঁচু বেদীর উপর বিশেষ স্থাপত্য রীতিতে তৈরি এই পঞ্চরত্ন মঠ স্থানীয়ভাবে জোড়া মঠ নামে পরিচিত। ২০১৮ সালে এটি গণপ্রজাতন্ত্রী বাংলাদেশ সরকার ঘোষিত একটি সংরক্ষিত পুরাকীর্তি হিসেবে অন্তর্ভুক্ত হয়। মঠটির পূর্ব-পশ্চিমে দৈর্ঘ্য ১৩.২ মিটার ও উত্তর-দক্ষিণে প্রস্থ ১২.১৫ মিটার। দোতলাবিশিষ্ট এ মঠটির দেয়ালগুলো ৬০ সে.মি. চওড়া। মঠটির নিচতলার পূর্ব, পশ্চিম ও দক্ষিণ দেয়ালে তিনটি করে প্রবেশপথ রয়েছে। উত্তর দেয়ালে পাঁচটি জানালা এবং পূর্ব, পশ্চিম ও দক্ষিণ দেয়ালে দু’টি করে জানালা রয়েছে। নিচতলার প্রবেশপথ ও জানালাগুলো সমতল খিলানবিশিষ্ট। দোতলায় উঠার জন্য মঠটির দক্ষিণ দিক দিয়ে ২২ ধাপের একটি সিড়িঁ রয়েছে। নিচতলার মাঝখানের কক্ষদ্বয়ের ঠিক বরাবর উপরে দোতলায় বর্গাকার দু’টি কক্ষ রয়েছে। দোতলার কক্ষ দু’টির উপরে একটি করে বড় আকারের গম্বুজ রয়েছে। বড় গম্বুজের চারকোণে চারটি করে ছোট গম্বুজ রয়েছে।
মেহেন্দিগঞ্জ উপজেলা

মেহেন্দিগঞ্জ উপজেলা বাংলাদেশের বরিশাল জেলার অন্তর্গত একটি দ্বীপ উপজেলা। ১৫ অক্টোবর ১৯৮৩ খ্রীঃ তারিখে মেহেন্দিগঞ্জ থানা উপজেলায় রূপান্তরিত করা হয়।
মেহেন্দিগঞ্জ উপজেলা বরিশাল জেলা সদর থেকে প্রায় ৪০ কিলোমিটার পূর্ব- উত্তর দিকে অবস্থিত এবং অঞ্চলের মধ্যে সর্বোধিক নদী সমৃদ্ধ ও নদী পরিবেষ্ঠিত একটি উপজেলা। এর উত্তরে হিজলা উপজেলা এবং মুলাদী উপজেলা, দক্ষিণে বরিশাল সদর উপজেলা ও ভোলা সদর উপজেলা, পূর্বে ভোলা সদর উপজেলা, লক্ষ্মীপুর জেলার লক্ষ্মীপুর সদর উপজেলা ও রায়পুর উপজেলা, পশ্চিমে মুলাদী উপজেলা ও বরিশাল সদর উপজেলা।
মেহেন্দিগঞ্জ উপজেলার আয়তন ৪১৮.৯৭ বর্গ কিঃমিঃ।
মেহেন্দিগঞ্জ উপজেলায় ২ টি থানা।
মেহেন্দিগঞ্জে ১টি পৌরসভা।
নদী বিচ্ছিন্ন ৫টি ইউনিয়নের প্রশাসনিক কার্যক্রম কাজিরহাট থানার আওতাধীন।
সম্রাট আকবরের সেনাপতি শাহবাজ খান পুর্তগীজ ও মগ আরাকান জলদস্যুদের কবল থেকে সাধারণ বিরাট সেনাবাহিনী ও স্থানীয় যুবকদের নিয়ে পুর্তগীজ-মগ ও আরাকান জলদস্যুদের উপর আক্রমণ করে এবং তাদেরকে উত্তর শাহবাজপুর (বর্তমান ভোলা জেলা) থেকে বিতাড়িত করেন। ১৫৮৫ সালে তিনি চলে যান। পরে শাহবাজ খানের স্মৃতি বিজড়িত স্থান হিসাবে মেঘনা-তেঁতুলিয়া-ইলিশা-মাসকাঁটা কালবদরের মাঝ খানের নদী কন্যা দ্বীপটির নাম শাহবাজপুর নামে পরিচয়। পরে ইলিশা নদীর উত্তর অংশ (মেহেন্দিগঞ্জ-হিজলা-মুলাদী) নিয়ে গঠিত হয় উত্তর শাহবাজপুর। শাহবাজ খান চলে যাওয়ার বেশ কিছু কাল পর আবার শুরু হয় আরাকান ও পুর্তগীজ জলদস্যুদের অত্যাচার এবং সম্রাট আওরঙ্গজেবের সময়ে মুঘল সেনাপতি আগা মেহেদীকে পাঠান শাহবাজপুর। আগা মেহেদী ও তার বাহিনী উত্তর শাহবাজপুর (বর্তমান মেহেন্দিগঞ্জ উপজেলা, ভোল জেলার রামদাশপুর ইউনিয়নের যে কোন স্থানে) আস্তানা করেন এবং স্থানীয়দের সহযোগিতায় পুর্তগীজ ও আরাকানদের এই অঞ্চল থেকে বিতাড়িত করেন। পরে আঘা মেহেদী নামে উত্তর শাহবাজপুরের একাংশের নাম করা হয় মেহেদীগঞ্জ যার বিবর্তিতরূপ মেহেন্দিগঞ্জ। আগা মেহেদী চলে যাওয়ার কিছুকাল পর আবার শুরু হয় পুর্তগীজ এবং আরাকনদের উৎপাত— এবার তিনি ফিরে এসে এ অঞ্চল থেকে পুরোপুরি নিশ্চহ্ন করেন। পরে তিনি সুবেদার হিসেবে এই এলাকায় থেকে যান এবং সংগ্রাম কেল্লা থেকে একটু দূরে সরে উলানিয়া নামক স্থানে তার উত্তরসুরীরা স্থানীয়ভাবে বাসস্থান নির্মাণ করেন ও বসবাস শুরু করেন। যা এখন উলানিয়া জমিদার বাড়ি নামে পরিচিত। 
২০২২ সালের আদমশুমারি অনুযায়ী মেহেন্দিগঞ্জ উপজেলার মোট জনসংখ্যা ৪,২৭,৯১৩ জন (প্রায়)। পুরুষ ২,০২,৩৬৮ জন ( প্রায়) এবং মহিলা ২,২৫,৫২৭ জন (প্রায়) । তার মধ্যে পুরুষ ভোটার সংখ্যা ১,১৭,৫৪০ জন এবং মহিলা ভোটার সংখ্যা ১,২৮,১০৪ জন । মোট পরিবার ৮২৯৭০ টি । জনসংখ্যা বৃদ্ধির হার ১.৩০%। 
২০১১ সালের আদমশুমারি অনুযায়ী মেহেন্দিগঞ্জ উপজেলার সাক্ষরতার হার ৭২.৫%।
ক) প্রধান নদীঃ ইলিশা, কালাবদর, লতা, মাসকাটা, বদরটুনি, কীর্তনখোলা ও মেঘনা।
খ) প্রধান হাট-বাজারঃ পাতারহাট বন্দর, উলানিয়া বাজার, দফাদারহাট, কাজিরহাট, মাছকাজিরচর।
নদীবেষ্টিত এই এলাকায় ধান, মাছ অর্থকরী ফসল। এছাড়াও র‌য়ে‌ছে বি‌ভিন্ন ধর‌নের ফসল। আমড়া, পান, সুপা‌রি মে‌হে‌ন্দিগ‌ঞ্জের প্র‌সিদ্ধ ফসল। স্থানীয় কা‌ঠের বাজারমূল্য বেশ লক্ষণীয়।
সরকারি হাসপাতাল: ১টি (৫০ শয্যা)
প্রাইভেট হাসপাতল ২ টি(প্রায়৩০টি শয্যা)
ইউনিএইড হাসপাতাল
আরুবা

আরুবা ক্যারিবীয় সাগরে অবস্থিত ৩২ কিলোমিটার দীর্ঘ একটি দ্বীপ, যা প্যারাগুয়ানা উপদ্বীপ, ফ্যালকন রাজ্য, ভেনেজুয়েলার ২৭ কিলোমিটার উত্তরে অবস্থিত এবং এটি নেদারল্যান্ড সাম্রাজ্যের একটি অংশ। এটি অন্যান্য ক্যারিবীয় অঞ্চলের মত নয়। এর আছে শুষ্ক জলবায়ু, ক্যাকটাস ছড়ানো স্থলভূমি। এ ধরনের জলবায়ু পর্যটকদের এ দ্বীপ পর্যটন করতে সাহায্য করে যারা সাধারণত উষ্ণ ও রৌদ্রজ্জ্বল আবহাওয়া আশা করে। এটির মোট ভূমির পরিমাণ ১৯৩ বর্গকিলোমিটার।
আরুবা দ্বীপটি প্রায় পুরোই সমতল। এখানে কোনো নদী নেই। এটি ক্ষুদ্রতর অ্যান্টিলেস দ্বীপপুঞ্জের লীওয়ার্ড অ্যান্টিলেস অংশের একটি দ্বীপ। আরুবা দ্বীপটির পশ্চিম ও দক্ষিণ উপকূলের সাদা ও বালুকাময় সৈকতের জন্য এটি বিখ্যাত। এই সৈকত ও বেলাভূমিগুলোতে সামুদ্রিক ঢেউয়ের তীব্রতা কম, তাই এখানেই পর্যটকদের আনাগোনা বেশি। উত্তর ও পূর্ব উপকূলে ঢেউ বেশ প্রবল, ফলে এখানকার প্রকৃতি অপরিবর্তিত রয়ে গেছে। দ্বীপটির অভ্যন্তরের অংশে কিছু ক্ষুদ্র পাহাড় রয়েছে। এর মধ্যে সবচেয়ে বিখ্যাতটি হলো হুইবার্গ, যার উচ্চতা মাত্র ১৬৫ মিটার (৫৪১ ফুট)। দ্বীপটির সর্বোচ্চ স্থান হলো জামানোটা পাহাড়, সমুদ্র সমতল হতে যার উচ্চতা মাত্র ১৮৮ মিটার (৬১৭ ফুট)। রাজধানী ওরাঞ্জেস্টাড এ অবস্থিত।
আরুবার পূর্ব দিকে রয়েছে বনেয়ার ও কুরাকাও দ্বীপ, যারা নেদারল্যান্ড অ্যান্টিলেসের দক্ষিণ পশ্চিমের অংশ। আরুবা এবং এই দুইটি নেদারল্যান্ড অ্যান্টিলেস দ্বীপকে একত্রে ক্ষুদ্রতর অ্যান্টলেসের এবিসি দ্বীপ বলা হয়।
আরুবার আবহাওয়া নাতিশীতোষ্ণ এবং আরামপ্রদ। এখানে তাই সারা বছর ধরেই পর্যটকেরা ভ্রমণে আসে। এখানকার তাপমাত্রা ২৮ ডিগ্রি সেলসিয়াস থেকে অল্পই বাড়ে বা কমে থাকে। সারা বছর ধরে আটলান্টিক মহাসাগরের বাণিজ্য বায়ু এখানে বইতে থাকে। বাৎসরিক বৃষ্টিপাতের পরিমাণ (১৯.৭ ইঞ্চি), এর প্রায় সবটাই হেমন্তকালে হয়ে থাকে।
আরুবা ক্যারিবীয় দ্বীপপুঞ্জের একেবারে দক্ষিণাংশে অবস্থিত। এখানে বৃষ্টি হয়না বললেই চলে, তাই এখানে বড় খামার এবং দাসপ্রথার প্রচলন হয়নি। এখানকার জনসংখ্যার প্রায় ৮০% হলো ইউরোপীয়-আদিবাসী শঙ্কর (মেস্টিজো), এবং ২০% হলো অন্যান্য জাতির। ্মেস্টিজোদের মধ্যে প্রধান হলো আরাওয়াক জাতি। এরা ভাঙা-ভাঙা স্পেনীয় ভাষায় কথা বলে। স্পেনীয়দের ১৩৫ বছর পর ওলন্দাজেরা আরুবার দখল পায়, তখন তারা আরাওয়াকদের চাষবাস ও পশুপালনের অনুমতি দেয়। এই দ্বীপটি ওলন্দাজ পশ্চিম ভারতীয় দ্বীপপুঞ্জের অন্যান্য এলাকার জন্য মাংসের উৎস হিসাবে কাজ করতো। ক্যারিবীয় দ্বীপপুঞ্জের অন্যান্য দ্বীপের চাইতে আরুবাতে আরাওয়াক ঐতিহ্যের প্রাধান্য বেশি লক্ষ করা যায়।
সাম্প্রতিক কালে পার্শ্ববর্তী দেশগুলো হতে এখানে প্রচুর অভিবাসন হয়েছে।
১৫শ শতকে ইউরোপীয়দের আগমনের আগে আরুবাতে আরাওয়াক জাতির লোকেরা বাস করত। ১৪৯৯ সালে স্পেন দ্বীপগুলি নিজেদের বলে দাবী করে। ১৬৩৬ সালে ওলন্দাজেরা দ্বীপগুলিতে বসতি স্থাপন করে। এখানে ডাচ ওয়েস্ট ইন্ডিজ কোম্পানির একটি কেন্দ্র স্থাপন করা হয়। ১৯৫৪ সালে আরুবাকে নেদারল্যান্ডস অ্যান্টিল দ্বীপপুঞ্জের অন্তর্ভুক্ত করা হয়। ১৯৬০-এর দশকের শেষের দিকে ও ১৯৭০-এর দশকের শুরুর দিকে আরুবা স্বাধীনতার জন্য চাপ দিতে থাকে। ১৯৮৩ সালে সিদ্ধান্ত নেওয়া হয় যে ১৯৮৬ সাল থেকে আরুবাকে নেদারল্যান্ডস অ্যান্টিল দ্বীপপুঞ্জ অপেক্ষা আলাদা মর্যাদা দেওয়া হবে এবং দেশটি ১৯৯৬ সালে পূর্ণ স্বাধীনতা লাভ করবে। ১৯৯৪ সালে আরুবা ও নেদারল্যান্ডস সম্মত হয় যে আরুবা নেদারল্যান্ডস অ্যান্টিলের অধীনেই স্বায়ত্বশাসিত থাকবে এবং পূর্ণ স্বাধীনতা লাভ করবে না।
সিটিসেল

সিটিসেল ছিল বাংলাদেশের প্রথম সিডিএমএ মোবাইল অপারেটর। ১৯৮৯ সালে এটি বাংলাদেশে কার্যক্রম শুরু করে। এটি ছিল দক্ষিণ এশিয়ার প্রাচীনতম মোবাইল ফোন অপারেটরের তিনটির একটি। আগস্ট ২০১১-এর হিসাব অনুযায়ী সিটিসেলের গ্রাহক সংখ্যা ছিল ১৭,৭৮ লক্ষ। সিটিসেলের ৪৫% সিংটেল-এর মালিকানায় এবং ৫৫% মালিকানায় ছিলো প্যাসিফিক গ্রুপ ও ফার ইস্ট টেলিকমের। ২০২৩ সালে লাইসেন্স বাতিল হলে সিটিসেল বন্ধ হয়ে যায়।
১৯৮৯ খ্রিষ্টাব্দে বিটিআরসি থেকে মোবাইল ফোন প্রবর্তনার জন্য বাংলাদেশ টেলিকম লিমিটেড (বিটিএল) তরঙ্গ দৈর্ঘ্য বরাদ্দ লাভ করে। লাইসেন্স নেওয়ার পরের বছর হংকং হাচিসন টেলিকমিউনিকেশন লিমিটেড উক্ত কোম্পানিতে বিনিয়োগ করে ও এর নাম বদলে হয় হাচসন বাংলাদেশ টেলিকম লিমিটেড।
১৯৯৩ সালে এটির মালিকানায় আবার পরিবর্তন আসে। পররাষ্ট্রমন্ত্রী মোরশেদ খানের মালিকানাধীন প্যাসিফিক মটরস ও ফারইস্ট টেলিকম মিলে এইচবিটিএল-এর শেয়ার কিনে নেয়। কোম্পানির নাম বদলে হয় প্যাসিফিক বাংলাদেশ টেলিকম লিমিটেড ও সিটিসেল নামে ব্র্যান্ডিং শুরু হয়। ২০০৪ সালে এ কোম্পানিতে বিনিয়োগ করে সিঙ্গাপুরের সিংটেল।
সিটিসেল বাংলাদেশের একমাত্র সিডিএমএ-এর মোবাইল সেবা প্রধানকারী অপারেটর ছিল।
২০০৭ সালের শেষের দিকে সিটিসেল নতুন লোগো উন্মোচন করে। গ্রাহক সংখ্যার দিক থেকে এটি বাংলাদেশের সবচেয়ে ক্ষুদ্রতম মোবাইল অপারেটর কোম্পানি ছিল। ২০১৬ সালের ২০ অক্টোবর বিটিআরসি কোম্পানিটির কার্যক্রম পুরোপুরি বন্ধ করে দেয়। এ সময় এর গ্রাহক সংখ্যা ছিল ৬ লাখের কিছু বেশি। ৩ নভেম্বর সুপ্রিম কোর্টের নির্দেশে সিটিসেলের তরঙ্গ আবার খুলে দেওয়া হয়। যা ৬ নভেম্বর আবার বন্ধ করা হয়। ২০২৩ সালে সিটিসেলের লাইসেন্স চূড়ান্তভাবে বাতিল করা হয়।
সিটিসেলের নম্বর শুরু হত "০১১" দিয়ে। যেমন ০১১-১২৩৪৫৬৭৮। আন্তর্জাতিক কোড সহ ডায়াল করতে হলে এভাবে ডায়াল করতে হবে- +৮৮০১১১২৩৪৫৬৭৮ যেখানে +৮৮০ হলো বাংলাদেশের আন্তর্জাতিক ডায়ালিং কোড।
সিটিসেল তাদের গ্রাহকদের কে দুই ধরনের সেবা দিয়েছে:
সিটিসেল জুম হলো ইন্টারনেট ডাটা প্ল্যান, যখন কেউ ইন্টারনেট ডাটা প্লানের গ্রাহক হয় তখন সে একটি ইন্টারনেট ডংগল পেত, যা দিয়ে সে সিটিসেল নেটওয়ার্কের মাধ্যমে ইন্টারনেট ব্রাউজ করা যেত। দুটি উপায়েই (পোষ্ট পেইড বা প্রিপেইড) সিটিসেল জুমের ডাটা প্লান গ্রাহক পেতে পারত। সাধারণ গতির চেয়ে একটু বেশি গতির ইন্টারনেট নিয়ে সিটিসেলের নুতন ইন্টারনেট সার্ভিসের নাম ছিল জুম আল্ট্রা।
পুরো বাংলাদেশ জুড়ে সিটিসেলের অনেক গ্রাহক সেবা কেন্দ্র ছিল। আছে অনেক গ্রাহক সেবা কেন্দ্র পয়েন্ট।
২০১০ খ্রিষ্টাব্দের প্রথম দিকে সিটিসেল এর ঊর্ধ্বতন কর্মকর্তা পদে গুরুত্বপূর্ণ রদবদল করা হয়েছে। মেহবুব চৌধুরীকে বানানো হয় প্রধান কার্য নির্বাহী বা CEO এবং ড্যাভিড লি কে বানানো হয়েছে COO । ফেব্রুয়ারি ২০১০ এ তারা নতুন পদে বসেন। ২০১৬’র অক্টোবরে যখন সরকার সিটিসেল-এর কার্যক্রম বন্ধ করে দেয় তখন মেহবুব চৌধুরী প্রধান কার্য নির্বাহী হিসেবে কর্মরত ছিলেন।
বাংলাদেশ মেডিক্যাল বিশ্ববিদ্যালয়

বাংলাদেশ মেডিক্যাল বিশ্ববিদ্যালয় (পূর্বনাম: বঙ্গবন্ধু শেখ মুজিব মেডিক্যাল বিশ্ববিদ্যালয়, তারও পূর্বনাম: আইপিজিএমআর) বাংলাদেশের একটি সরকারি মেডিকেল বিশ্ববিদ্যালয়। এটি ১৯৬৫ সালের ডিসেম্বরে ঢাকা বিশ্ববিদ্যালয়ের ইনস্টিটিউট অব পোস্টগ্র্যাজুয়েট মেডিসিন এ্যান্ড রিসার্চ (আইপিজিএমআর) হিসেবে প্রতিষ্ঠিত হয়, পরবর্তীতে ১৯৯৮ সালে সরকার দেশে উচ্চ চিকিৎসা-শিক্ষা ও গবেষণার সুবিধা সম্প্রসারণের জন্য এটিকে একটি স্বতন্ত্র মেডিকেল বিশ্ববিদ্যালয়ে রূপান্তরিত করে। এটি বর্তমানে চিকিৎসা বিজ্ঞানে স্নাতকোত্তরসহ বিভিন্ন ডিপ্লোমা ডিগ্রি প্রদান করে।
এটি বাংলাদেশে বিশ্ববিদ্যালয় পর্যায়ে প্রথম স্নাতক ও স্নাতকোত্তর নার্সিং অনুষদ চালু করে এবং জাতীয় নার্সিং উচ্চশিক্ষা ও গবেষণা প্রতিষ্ঠান-এর মতো নার্সিং প্রতিষ্ঠান এর সাথে সংযুক্ত রয়েছে। চিকিৎসা ও গবেষণার জন্য এটিতে ৭৫০ শয্যা বিশিষ্ট হাসপাতাল রয়েছে।
চিকিৎসা শিক্ষায় স্নাতকোত্তর কোর্স প্রদানের জন্য ১৯৬৫ সালে ঢাকায় ইনস্টিটিউট অব পোস্ট গ্রাজুয়েট মেডিসিন অ্যান্ড রিসার্চ (IPGMR) প্রতিষ্ঠিত হয়। স্নাতকোত্তর পর্যায়ের শিক্ষা ও গবেষণার দায়িতপ্রাপ্ত হলেও এই সংস্থার ডিগ্রি প্রদানের ক্ষমতা ছিল না। এটি ন্যস্ত হয়েছিল ঢাকা বিশ্ববিদ্যালয়ের ওপর। IPGMR কার্যক্রমসহ অনেকগুলি চিকিৎসা মহাবিদ্যালয়ের এম.বি.বি.এস ডিগ্রি প্রদান করত ঢাকা বিশ্ববিদ্যালয়। ১৯৯৮ সালের ৩০ এপ্রিল সংসদীয় অধ্যাদেশের মাধ্যমে পূর্ণাঙ্গ  মেডিক্যাল বিশ্ববিদ্যালয়ে রূপান্তরিত হয়। এমবিবিএস কোর্স চালু করা হলেও এই প্রতিষ্ঠানে পূর্বাপর কেবল স্নাতকোত্তর শিক্ষা প্রদান করা হতো।
২০২৫ সালের ১৩ এপ্রিল বাংলাদেশের অন্তর্বর্তীকালীন সরকার অধ্যাদেশের মাধ্যমে বিশ্ববিদ্যালয়টির নাম বঙ্গবন্ধু শেখ মুজিব মেডিক্যাল বিশ্ববিদ্যালয় থেকে পরিবর্তন করে বাংলাদেশ মেডিক্যাল বিশ্ববিদ্যালয় নামকরণ করে।
নিম্নোক্ত ব্যক্তিবর্গ বিশ্ববিদ্যালয়টির উপাচার্য হিসেবে দায়িত্ব পালন করেন:
আইপিজিএমআর নামানুসারে বিশ্ববিদ্যালয়টির নামকরণ করা হয়েছিল। এই বিশ্ববিদ্যালয়ে একটি হাসপাতাল আছে যাতে উন্নতমানের চিকিৎসা সেবা প্রদান করা হয়, রয়েছে একটি সুপার স্পেশালাইজড হসপিটাল। প্রতিষ্ঠাতা উপাচার্য ছিলেন অধ্যাপক কাদরী। বিশ্ববিদ্যালয়টিতে মোট পাঁচটি বহুতল ভবন আছে; ব্লক এ, বি, সি, ডি এবং কেবিন ব্লক। শিক্ষা, গবেষণা এবং চিকিৎসা সমান্তরালভাবে চলে এই মেডিকেল বিশ্ববিদ্যালয়টিতে। শুক্রবার এবং সরকারি ছুটির দিন ছাড়া সকাল আটটা থেকে দুপুর আড়াইটা পর্যন্ত প্রশাসনিক দপ্তর খোলা থাকে।
ঢাকার শাহবাগে বাংলাদেশ মেডিক্যাল বিশ্ববিদ্যালয় অবস্থিত। ঠিক পাশেই রয়েছে আরেকটি প্রতিষ্ঠান ‘বাংলাদেশ ইনস্টিটিউট অব রিসার্চ অ্যান্ড রিহ্যাবিলিটেশন ইন ডায়াবেটিস, এন্ডোক্রাইন অ্যান্ড মেটাবোলিক ডিসঅর্ডারস (বারডেম)।
ক্যাজুয়ালটি ডিপার্টমেন্ট, মেডিসিন, সার্জারি, গাইনি এ্যান্ড অবস, নিউরোসার্জারি, গ্যাস্ট্রোএন্টারলজি, হেমাটোলজি, সাইকিয়াট্রি, পেডিয়াট্রিক সার্জারি এবং হাসপাতালের ডিসপেনসারি আলাদা একটি কমপ্লেক্সে অবস্থিত।
আদমদীঘি উপজেলা

আদমদিঘী বাংলাদেশের বগুড়া জেলার অন্তর্গত একটি উপজেলা এবং বগুড়া জেলার পশ্চিমাংশে অবস্থিত। মাদুর শিল্পের জন্য এ উপজেলা প্রসিদ্ধ। এ উপজেলার নশরতপুর ইউনিয়নের শাঁওইল বাজার তাঁত শিল্পের জন্য বিখ্যাত।
বগুড়া শহর থেকে আদমদিঘী উপজেলা সদরের দূরত্ব প্রায় ৩৫ কিলোমিটার, উপজেলার মাঝখান দিয়ে বগুড়া - সান্তাহার মহাসড়ক রয়েছে। এ উপজেলার উত্তরে জয়পুরহাট জেলার আক্কেলপুর উপজেলা ও দুপচাঁচিয়া উপজেলা, দক্ষিণে নওগাঁ জেলার রাণীনগর উপজেলা, পূর্বে কাহালু উপজেলা ও নন্দীগ্রাম উপজেলা, পশ্চিমে নওগাঁ সদর উপজেলা।
আদমদীঘি উপজেলায় ১ টি পৌরসভা ও ৬ টি ইউনিয়ন আছে। একমাত্র পৌরসভাটি হচ্ছে সান্তাহার পৌরসভা। উপজেলার ইউনিয়নসমূহ হচ্ছে-
</div>
আদম-এর দিঘি হতে আদমদিঘী নামের সূচনা হয়েছে। আদমদিঘী থানার পাশে আদম বাবা নামে এক সূফী সাধকের মাজার আছে এবং সে মাজারের উত্তরপার্শ্বে আছে একটি বড় পুকুর, যাকে আদম বাবার দিঘি বলা হয়। কথিত আছে যে, নাটোরের রাণী ভবানী বাবা আদমের প্রতি শ্রদ্ধা জানিয়ে এ পুকুরটি খনন করেন।
১৮২১ সালে আদমদীঘি থানা গঠিত হয়। উপজেলায় রূপান্তরিত হয় ১৯৮৩ সালের ১৪ সেপ্টেম্বর।
২০১১ সালের আদমশুমারি অনুযায়ী আদমদিঘী উপজেলার মোট জনসংখ্যা ১,৯৫,১৮৬ জন (প্রায়) জন; যার ৯৪,৯৯৭জন (প্রায়) জন পুরুষ ও ৯২,০১৫জন (প্রায়) জন নারী। প্রতি কিলোমিটারে জনসংখ্যার ঘনত্ব ১,১০৮ জন। আদমদিঘী উপজেলার মোট ভোটার সংখ্যা ১,৩১,৯১৬ জন। এর মধ্যে পুরুষ ভোটার ৬৪,৬০৭ জন ও মহিলা ভোটার ৬৭,৩০৯ জন।
আদমদিঘী উপজেলার কিছু উল্লেখযোগ্য শিক্ষা প্রতিষ্ঠান গুলো হল-
১.আদমদীঘি আইপিজে(পাইলট)উচ্চ বিদ্যালয়
২.নসরতপুর বহু মূখী উচ্চ বিদ্যালয়
৩.কুন্দগ্রাম দ্বিমুখী উচ্চ বিদ্যালয়
৪.কুন্দগ্রাম বালিকা উচ্চ বিদ্যালয়,
৫.কাঞ্চনপুর উচ্চ বিদ্যালয়
৬.সান্তাহার বিপি উচ্চ বিদ্যালয়
৭.ছতনী ঢেকড়া উচ্চ বিদ্যালয়
৮.বিহিগ্রাম উচ্চ বিদ্যালয়
৯.তিলছ শিব্বাটী বহুমুখী উচ্চ বিদ্যালয়
১০.কড়ই দ্বিমুখী উচ্চবিদ্যালয়
১.আদমদীঘি আদমিয়া ফাজিল ডিগ্রি মাদ্রাসা]]
২.তিলচ ইসলামপুর সিদ্দিকীয়া দাখিল মাদ্রাসা 
৩.ধনতলা দাখিল মাদ্রাসা।
৪.কড়ই আলিম মাদ্রাসা।
৬.চেচুয়া দাখিল মাদ্রাসা।
৭.ঝাখইড় দাখিল মাদ্রাসা।
৮.ধামরাই দাখিল মাদ্রাসা।
৯.বশিকোড়া দাখিল মাদ্রাসা।
১.সান্তাহার সরকারি কলেজ
১.নসরতপুর ডিগ্রী কলেজ
২.আদমদিঘী রহিমউদ্দীন ডিগ্রি কলেজ
৩.জালাল উদ্দিন আহমেদ ডিগ্রি কলেজ,চাপাঁপুর
আদমদীঘির অর্থনীতির প্রধান বিষয় মৎস্য ব্যবসা।
এখানে রেনু পোনা বিক্রয়ের জন্য নামকরা।
এখানে সব মিলে ৭-৮ টি মৎস্য খামার আছে, যেখানে তাদের নিজস্ব পুকুর গুলো থেকে ডিম ওয়লা মাছ ধরে কৃত্রিম উপায়ে বিভিন্ন মাছের রেণু পোনা উৎপাদন করা হয়।
এখানকার প্রায় ৭৫% ভাগ মানুষ মাছের ব্যবসায়ের সাথে সংযুক্ত।
বাকি ২৫% ভাগ মানুষ কৃষি কাজ, চাকরি, আর বিভিন্ন পেশায় জড়িত।
অর্থনীতির দিক দিয়ে মুরইল ৮০% ভাগ মানুষ তাঁত শিল্পের উপরে নির্ভরশীল।
আদমদীঘি থানাধীন তালশন পালপাড়া সহ কয়েকটি গ্রামে মৃৎশিল্প বা মাটির তৈরি বাসন পাতিল তৈরি করে দেশের বিভিন্ন জেলায় রপ্তানি করা হয়।
ধুনট উপজেলা

ধুনট বাংলাদেশের বগুড়া জেলার অন্তর্গত একটি উপজেলা। বগুড়া জেলা হতে দক্ষিণ পূর্বে ৩৫ কিলোমিটার দূরত্বে ধুনট উপজেলা অবস্থিত।
অবস্থানঃ ২৪°৩২´ থেকে ২৪°৪৮´ উত্তর অক্ষাংশ এবং ৮৯°২৮´ থেকে ৮৯°৪০´ পূর্ব দ্রাঘিমাংশ। 
সীমানাঃ এ উপজেলার উত্তরে গাবতলী উপজেলা ও সারিয়াকান্দি উপজেলা, দক্ষিণে সিরাজগঞ্জ জেলার রায়গঞ্জ উপজেলা, পূর্বে সিরাজগঞ্জ জেলার কাজীপুর উপজেলা ও সিরাজগঞ্জ সদর উপজেলা, পশ্চিমে শাজাহানপুর উপজেলা ও শেরপুর উপজেলা।
ঢাকা থেকে বগুড়াগামী বাসে বগুড়ার শেরপুর উপজেলার ধুনট মোড়ে নামতে হবে। শেরপুর থেকে ধুনটের দূরত্ব ১২ কিলোমিটার। ধুনট মোড় থেকে অটো-রিকশা, সিএনজি বা বাস যোগে ধুনটে যাওয়া যাবে। এছাড়া ঢাকা থেকে যমুনা সেতু পার হওয়ার পর সিরাজগঞ্জের ভেতর দিয়ে, মেঘাই, সোনামুখী হয়েও ধুনটে যাওয়া যায়। আবার বগুড়া শহর থেকে সিএনজি যোগে বাগবাড়ী থেকে সোনাহাটা হয়ে সিএনজি যোগে ধুনটে যাওয়া যাবে।
ধুনট থানা গঠিত হয় ১৯৬২ সালে এবং থানা উপজেলায় রুপান্তরিত হয় ১৯৮৩ সালে। উপজেলায় গ্রাম রয়েছে ২১২ টি।
এই উপজেলায় ১০টি ইউনিয়ন রয়েছে। ইউনিয়নগুলো হলো:
এছাড়া রয়েছে ধুনট পৌরসভা যা ২০০১ সালে প্রতিষ্ঠিত হয়।
২০১১ সালের আদমশুমারি অনুসারে মোট জনসংখ্যা ২,৯২,৪০৪ জন। প্রতি কিলোমিটারে জনসংখ্যার ঘনত্ব ১১৮০ জন। বর্তমানে লোকসংখ্যা আনুমানিক ৪,৫০,০০০ হবে।
ধুনটের অর্থনৈতিক অবস্থা খুবই ভালো।
প্রধান নদী: যমুনা, বাঙ্গালী ও ইছামতী।
নন্দীগ্রাম উপজেলা

নন্দীগ্রাম বাংলাদেশের বগুড়া জেলার অন্তর্গত একটি উপজেলা।
এ উপজেলার উত্তরে শাজাহানপুর উপজেলা ও কাহালু উপজেলা, দক্ষিণে নাটোর জেলার সিংড়া উপজেলা, পূর্বে শেরপুর উপজেলা, পশ্চিমে আদমদীঘি উপজেলা, নওগাঁ জেলার রাণীনগর উপজেলা ও নাটোর জেলার সিংড়া উপজেলা।
নন্দীগ্রাম উপজেলা নন্দীগ্রাম পৌরসভা এবং ৫ টি ইউনিয়ন নিয়ে গঠিত।
নন্দীগ্রাম উপজেলার ইউনিয়ন সমূহ - 
"মুক্তিযুদ্ধ" ১৯৭১ সালের ২৮ এপ্রিল এ উপজেলার বামন গ্রামে পাকবাহিনী একটি গণহত্যা সংঘটিত করে। উক্ত গণহত্যায় ১৫৭ জন নিরীহ লোক মারা যায়। তাছাড়া মুক্তিযুদ্ধের সময় পাকবাহিনী ও মুক্তিবাহিনীর এক লড়াইয়ে ১ জন শহীদ হন। ৮ ডিসেম্বর নন্দীগ্রাম উপজেলা শত্রুমুক্ত হয়। উপজেলায় বামন গ্রামে ১টি গণকবরের সন্ধান পাওয়া গেছে।
এই উপজেলার মোট জনসংখ্যা - ১,৬৮,১৫৫ জন। এর মধ্যে পুরুষ - ৮৫,৬৮০ জন এবং মহিলা - ৮২,৪৬৫ জন। লোক সংখ্যার ঘনত্ব প্রতি বর্গকিলোমিটারে ৬৩৩ জন।
শিক্ষার গড় হার ৪২.২%; পুরুষ ৪৮.৪%, মহিলা ৩৫.৭%। নন্দীগ্রামে একটি সরকারি মহিলা কলেজ রয়েছে।
সাধারণত কৃষিনির্ভর অর্থনীতি বিদ্যমান। এখানে বেশি ভাগ লোক কৃষক।
 # মাওলানা কুদরুতুল্লাহ কৃষ্ণপুরী, গ্রাম-গুলিয়াকৃষ্ণপুর, ইসলামি ধর্মীয় ব্যক্তিত্ব, ইমাম, বক্তা, সমাজসেবক,। মৃত্যু- ১৯৮৫ নিজ গ্রামে কবরস্থ।
কাহালু উপজেলা

কাহালু বাংলাদেশের বগুড়া জেলার অন্তর্গত একটি উপজেলা। কাহালু উপজেলা বাংলাদেশের একটি প্রাচীন ঐতিহ্যবাহী ও ব্যবসায়িক জনপদ ।
বগুড়া জেলা সদর হতে ১২ কি:মি পশ্চিমে এই উপজেলার অবস্থান। এ উপজেলার উত্তরে শিবগঞ্জ উপজেলা ও বগুড়া সদর উপজেলা, দক্ষিণে নন্দীগ্রাম উপজেলা, পূর্বে বগুড়া সদর উপজেলা ও শাজাহানপুর উপজেলা, পশ্চিমে দুপচাঁচিয়া উপজেলা ও আদমদীঘি উপজেলা (আংশিক)।
কাহালু পৌরসভা কাহালুর একমাত্র পৌরসভা। এ উপজেলার ইউনিয়নের সংখ্যা ০৯টি। 
ইউনিয়নসমূহ হচ্ছেঃ
ইতিহাস থেকে জানা যায় তৎকালীন দরবেশ গাজী জিয়া উদ্দীন সাহেবের কনিষ্ঠ ভ্রাতা হযরত শাহ সুফী সৈয়দ কালু নামের এক দরবেশ এসে বর্তমান কাহালু থানার পার্শ্বে আস্তানা স্থাপন করেন। এখান থেকে তিনি ইসলাম ধর্ম প্রচার করতে থাকেন। কাহালু থানার অভ্যন্তরে এই দরবেশের মাজার রয়েছে যা কালু বাবার মাজার নামে পরিচিত। জনশ্রুতিতে থেকে জানা যায় এ সাধু পীরের নামানুসারে উপজেলার নামকরণ হয়েছে ‘‘কাহালু’’।
কাহালু ১৯২৮ সালে প্রশাসনিক থানা হিসেবে প্রতিষ্ঠা লাভ করে এবং ১৯৮৩ সালে উপজেলায় উন্নীত হয়।
২০১১ সালের আদমশুমারি অনুযায়ী কাহালু উপজেলার মোট জনসংখ্যা ২,১৯,০০০জন (প্রায়) জন। যার ১,১০,০০০জন (প্রায়) জন পুরুষ ও ১,০৯,০০০জন (প্রায়) জন নারী। প্রতি কিলোমিটারে জনসংখ্যার ঘনত্ব ৯১৭জন। কাহালু উপজেলার মোট ভোটার সংখ্যা ১,৪৬,৭৮৬ জন। এর মধ্যে পুরুষ ভোটার ৭১,৫০১ জন ও মহিলা ভোটার ৭৫,২৮৫ জন।
শিক্ষার হার ৫৬.৫%; পুরুষ ৫৯%, মহিলা ৫২.৫%। সরকারী প্রাথমিক বিদ্যালয় আছে ১১০ টি, উচ্চ বিদ্যালয় ২৬ টি, দাখিল মাদ্রাসা ১৯ টি, আলিম মাদ্রাসা ০৪ টি, ফাজিল মাদ্রাসা ০৫ টি, মহাবিদ্যালয় ০৫ টি। উল্লেখযোগ্য শিক্ষা প্রতিষ্ঠান: কাহালু উচ্চ বিদ্যালয় (১৮৭৩), নারহট্ট উচ্চ বিদ্যালয় (১৯০৮)।
এই উপজেলায় প্রচুর পরিমাণে ধান, গম, আলু, সরিষা ও অন্যান্য ফসল উৎপাদন হয়।
উপজেলা সদর এলাকা সহ পুরো উপজেলার ছোট বড় পুকুর গুলোতে বাণিজ্যিক ভাবে মাছ চাষ করা হয়।
এই উপজেলাতে কয়েকটি বড় বড় হাট ও বাজার আছে।বাজার গুলোতে ছোট বড় অনেক ব্যবসা প্রতিষ্ঠান আছে। উপজেলার অনেক গ্রামে পারিবারিক ও বাণিজ্যিক ভাবে গরু, ছাগল, ভেড়া, মহিষ, হাঁস মুরগী, কবুতর, নানা জাতের পাখি লালন পালন করা হয়। উপজেলার বেশির ভাগ মানুষ কৃষি কাজের সাথে জড়িত। এই উপজেলায় তৈরি হয় তালপাতার বিভিন্ন হাতপাখা, ঘোরানো পাখা ও পকেট পাখা।
মুক্তিযুদ্ধের সময় এ উপজেলার বিভিন্ন জায়গায় পাকবাহিনী ব্যাপক হত্যাযজ্ঞ চালায় ও ঘরবাড়িতে অগ্নিসংযোগ করে। ১৯৭১ সালের অক্টোবরের শেষ দিকে এ উপজেলার কড়িবামুজা ও নশিরপাড়া এলাকায় মুক্তিযোদ্ধাদের সঙ্গে পাকবাহিনীর সম্মুখ লড়াই হয়। ১৩ ডিসেম্বর এ উপজেলা শত্রুমুক্ত হয়।
সারিয়াকান্দি উপজেলা

সারিয়াকান্দি বাংলাদেশের বগুড়া জেলার অন্তর্গত একটি উপজেলা। এটি বগুড়া জেলার সবচেয়ে বড় উপজেলা।
সারিয়াকান্দি উপজেলার পৃথিবীর মানচিত্রের অবস্থান ২৪ ৪৪ হতে ২৫ ০৪ উত্তর অক্ষাংশ এবং ৮৯ ৩১ হতে ৮৯ ৪৫ পূর্ব দ্রাঘিমাংশের মধ্যে। উত্তরে সোনাতলা উপজেলা, দক্ষিণে ধুনট উপজেলা, পূর্বে জামালপুর জেলার মাদারগঞ্জ উপজেলা, পশ্চিমে গাবতলী উপজেলা।
ভাষাতাত্ত্বিক অঞ্চল অনুসারে বগুড়া জেলা বরেন্দ্র উপ-ভাষা অঞ্চলে হলেও সারিয়াকান্দি উপ-ভাষার দুটি প্রধান উপ-ভাষা পরিলক্ষিত হয়। যা বরেন্দ্রী ভাষা থেকে অনেকাংশে পৃথক। সারিয়াকান্দি সদর, উত্তর এবং পশ্চিম সারিয়াকান্দির উপ-ভাষা সামান্য ব্যতয় নিয়ে প্রায় অভিন্ন অন্য দিকে সারিয়াকান্দির দক্ষিণাঞ্চলে প্রচলিত উপ-ভাষায় ধ্বনি তাত্ত্বিক ও রূপতাত্ত্বিক পার্থক্য সুস্পষ্টভাবে প্রতিয়মান। আবার যমুনার চরাঞ্চলে বসবাসরত জনগোষ্ঠির ভাষার উচ্চারণের পার্থক্য থাকলেও তা বহুলাংশে বাংলা শিষ্ট ভাষার সাথে সংগতিপূর্ণ। সারিয়াকান্দিয় উপ-ভাষা হিসাবে যে আঞ্চলিক ভাষাটির কথা বলা হচ্ছে তা বরেন্দ্রী ও কামরূপী সংমিশ্রিতরূপের সীমা পরবর্তী ভাষা। এই ভাষার সাথে বগুড়ার পার্শ্ববর্তী অঞ্চল, চাপাঁইনবাবগঞ্জ, রাজশাহী ও নওগাঁর ভাষার যেমন কিছু কিছু মিল আছে তেমনি অমিল ও আছে। এ পার্থক্যগুলোতেই সারিয়াকান্দি ভাষার নিজস্ব বৈশিষ্ট্য ধরা পড়ে।
এ উপজেলার উত্তরে সোনাতলা উপজেলা, পূর্বে মাদারগঞ্জ উপজেলা, দক্ষিণে ধুনট উপজেলা এবং পশ্চিমে গাবতলী উপজেলা।
এই উপজেলার ইউনিয়ন সমূহ হচ্ছে:
শিবগঞ্জ উপজেলা, বগুড়া

শিবগঞ্জ উপজেলা বাংলাদেশের বগুড়া জেলার অন্তর্গত একটি উপজেলা। বাংলার প্রাচীন পুন্ড্র জনপদের রাজধানী পুন্ড্রনগর (বর্তমান নাম মহাস্থানগড়) এই উপজেলাতেই অবস্থিত।
এটি বগুড়া শহর থেকে ১৯ কিঃমিঃ উত্তর পশ্চিম দিকে করতোয়া, নাগর ও গাংনাই নদীর তীরে অবস্থিত। এর মোট আয়তন প্রায় ৩১৫.৩৩ বর্গ কিলোমিটার। এ উপজেলার উত্তরে গাইবান্ধা জেলার গোবিন্দগঞ্জ উপজেলা, দক্ষিণে বগুড়া সদর উপজেলা ও কাহালু উপজেলা ও দুপচাঁচিয়া উপজেলা, পূর্বে সোনাতলা উপজেলা ও গাবতলী উপজেলা, পশ্চিমে জয়পুরহাট জেলার কালাই উপজেলা ও ক্ষেতলাল উপজেলা। স্থলভাগের দিক থেকে এটি বগুড়া জেলার সর্ববৃহৎ উপজেলা।
শিবগঞ্জ উপজেলায় একটি থানা ও একটি পৌরসভাসহ (শিবগঞ্জ পৌরসভা) মোট ১২ টি ইউনিয়ন পরিষদ ও ৪৩৬ টি গ্রামের সমন্বয়ে গঠিত। ইউনিয়ন পরিষদগুলো হলঃ 
পুর্বে শিবগঞ্জ উপজেলা ছিল হিন্দু অধ্যুষিত এলাকা। সে সময় এ এলাকায় হিন্দুদের পুজাপার্বনের জন্য অসংখ্য শিবমন্দির ছিল। শিবমন্দিরকে কেন্দ্র করে বন্দর-গঞ্জ গড়ে উঠে। যার ফলশ্রূতিতে পরবর্তীতে এ উপজেলার নাম হয় শিবগঞ্জ। এ উপজেলা গঠিত হয় ১৯৮৩ সালের ২৪ মার্চ।
২০১১ সালের আদমশুমারি অনুযায়ী শিবগঞ্জ উপজেলার মোট জনসংখ্যা ৪,২৭,৯১৩ জন (প্রায়)। যার ২,০২,৩৮৬ জন (প্রায়) জন পুরুষ ও ২,২৫,৫২৭ জন (প্রায়) জন নারী। প্রতি কিলোমিটারে জনসংখ্যার ঘনত্ব ১,৮৪৮ জন। শিবগঞ্জ উপজেলার মোট ভোটার সংখ্যা ২,৪৫,৬৪৪ জন। এর মধ্যে পুরুষ ভোটার ১,১৭,৫৪০ জন ও মহিলা ভোটার ১,২৮,১০৪ জন।
শিক্ষার হার ৬৫% (পুরুষ ৬৮% মহিলা ৬২%)। এ উপজেলায় সরকারি প্রাথমিক বিদ্যালয় আছে ১৫৭ টি, উচ্চ বিদ্যালয়ের সংখ্যা ৪৪ টি, আলিম, ফাজিল ও কামিল মাদ্রাসা আছে ২৭ টি এবং কলেজ আছে ১০ টি।
সাদুরিয়া রাহমানিয়া আলিম মাদ্রাসা উপজেলার অন্যতম একটি পুরাতন মাদ্রাসা।
শিবগঞ্জের অর্থনীতি মূলত কৃষি নির্ভর। এখানে প্রচুর ধান ও আলু চাষ হয়। অন্যান্য ফসলের মধ্য রয়েছে ভুট্টা, গম, কলা,পাট ইত্যাদিসহ নানান দেশী-বিদেশি শাক সবজি। এছাড়া এখানে প্রচুর মাছ চাষ হয়।
১৯৭১ সালের ৪ এপ্রিল পাকবাহিনী ময়দানহাটার এক পরিবারের ১৬ জন সদস্যকে হত্যা করে। এছাড়া পাঁচপীর সরলপুর গ্রামে পাকবাহিনী ও মুক্তিযোদ্ধাদের মধ্যে সম্মুখ লড়াইয়ে একজন মুক্তিযোদ্ধা শহীদ হন।
সোনাতলা উপজেলা

সোনাতলা উপজেলা বাংলাদেশের বগুড়া জেলার একটি প্রশাসনিক এলাকা।
সোনাতলা উপজেলা বগুড়া জেলা শহর হতে উত্তর-পূর্ব দিকে প্রায় ৩৫ কিলোমিটার দূরে অবস্থিত। এ উপজেলা উত্তরে গাইবান্ধা জেলার সাঘাটা উপজেলা ও গোবিন্দগঞ্জ উপজেলা, দক্ষিণে গাবতলী উপজেলা ও সারিয়াকান্দি উপজেলা, পূর্বে সারিয়াকান্দি উপজেলা, পশ্চিমে শিবগঞ্জ উপজেলা ও গাবতলী উপজেলা।
সোনাতলা উপজেলার ০৭টি ইউনিয়ন হলো:
সোনাতলা উপজেলার মোট জনসংখ্যা ১,৬৭,৫৪৭ জন। এর মধ্যে পুরুষ ৮৫,৮৬২ জন এবং মহিলা ৮২,৩৪১ জন।
শিক্ষার গড় হার ৩৭.৯%; পুরুষ ৪৩.৩%, মহিলা ৩২.৩%।
যমুনা নদীর চরে বসবাসরত লোকজন মাছ ধরে জীবিকা নির্বাহ করে। এ অঞ্চলে পাট, ধান, সরিষার আবাদও হয়। কৃষি এ উপজেলার প্রধান চালিকাশক্তি।
সুপারি গাছ

সুপারি গাছ এক ধরনের পামজাতীয় উদ্ভিদ, এর বৈজ্ঞানিক নাম Areca catechu। এটি প্রধানত গ্রীষ্মমণ্ডলীয় প্রশান্ত মহাসাগর, এশিয়া ও পূর্ব আফ্রিকার কিছু অঞ্চলে দেখা যায়। সুপারি গাছের উৎপত্তি ফিলিপাইনে, তবে অনেক দেশেই এর চাষাবাদ বিস্তৃত এবং মালয়েশিয়া, ইন্দোনেশিয়া, নিউগিনি, লাওস, মিয়ানমার, থাইল্যান্ড, ভিয়েতনাম, ভারত, নেপাল, বাংলাদেশ, মালদ্বীপ, শ্রীলঙ্কা, প্রশান্ত মহাসাগরীয় দ্বীপপুঞ্জ সহ বিভিন্ন দেশে প্রাকৃতিকভাবেই জন্মে। এদের গোলাকৃতি শক্ত বীজ সুপারি নামে পরিচিত। সুপারি পানের মসলা হিসেবে কুচি করে দেওয়া হয়।
সুপারি গাছের ইংরেজি নাম Areca palm, Betel palm, Betel tree. কার্ল লিনিয়াস ১৭৫৩ সালে তার স্পিসিজ প্লান্টারাম বইয়ের ১১৮৯ পৃষ্ঠায় এই প্রজাতিটি প্রথম প্রকাশ করেন।
সুপারি বাংলাদেশের একটি অন্যতম প্রধান অর্থকরী ফসল। সুপারি গাছের উৎপত্তি ফিলিপাইনে হয়েছিল বলে মনে করা হয়। শ্রীলঙ্কা, মায়ানমার, পাকিস্তান, নেপাল, ইন্দোনেশিয়া, ফিলিপাইন, চীন, প্রভৃতি দেশে সুপারি চাষ করা হয়। বাংলাদেশের উপকূলবর্তী এলাকায় বিশেষ করে বাগেরহাট, পিরোজপুর, ঝালকাঠি, বরিশাল, পটুয়াখালী, বরগুনা, নোয়াখালী, লক্ষীপুর, চট্টগ্রাম, কক্সবাজার ইত্যাদি জেলায় প্রচুর সুপারি জন্মে। উত্তরবঙ্গের রংপুরেও সুপারির চাষ হয়। ভারতেও প্রচুর পরিমাণে সুপারির উৎপাদন হয়। আসামে সরকারিভাবে পরিকল্পিত বাগান গড়ে তুলা হয়,যা থেকে সরকার লাভবান হয়। সুপারির বাগান আকারে, বাড়ির আশেপাশে বা পুকুর ধারে সাধারণত সুপারি গাছ লাগানো হয়।
সুপারি একবীজপত্রী সরল কান্ডের অশাখ বড় বৃক্ষ। গাছ প্রায় ২০-২৫ মিটার লম্বা হয়; গোলাকার কাণ্ডের ব্যাস ৪ থেকে ৭ ইঞ্চি। সুপারির পাতা লম্বা; মধ্যশিরাটি বেশ শক্ত ; মধ্যশিরার দু’পাশ থেকে চিরুনির দাঁতের মত সবুজ পত্রফলক সাজানো থাকে; তবে তা নারিকেল ও খেজুরের চেয়ে প্রশস্ত ও কোমল। পাতায় কোন কাঁটা নেই। দীর্ঘ পত্রখোল বা খোলা কান্ডের সাথে লেগে থাকে।
সুপারি গাছের ফল ডিম্বাকার থেকে গোলাকার, ছোট। কাঁচা ফলের রঙ সবুজ, পাকলে হলুদ বা কমলা হয়ে যায়। কাঁদিতে থোকা ধরে অনেক ফল থাকে। কাঁচা ও পাকা ফল খাওয়া হয়। খোসা ছাড়িয়ে ভিতরে সুগোল যে বিচি থাকে সেটাই খাওয়া হয়। এই বিচি শুকিয়েও খাওয়া হয়। কুচিকুচি করে যাঁতি দিয়ে কেটে পানের সাথে সুপারি খাওয়া হয়।
কাঁচা সুপারি খেলে অনেক সময় মাথা ঘোরে। কাঁচা সুপারিতে ০.১-০.৫/ অ্যালকালয়েড থাকে, যার কারণে মাথা ঘোরে। প্রতি ১০০ গ্রাম সুপারিতে আছে ২৮৯ ক্যালরি শক্তি যোগানোর ক্ষমতা। 'আন্তর্জাতিক ক্যান্সার গবেষণা এজেন্সী'র মতে, সুপারি এক ধরনের কার্সিনোজেন (বিষ), যা স্বাস্থ্যের জন্য ক্ষতিকর। সুপারিসহ পান খেলে মুখের ক্যন্সার হতে পারে। ক্রিমি, রক্ত আমাশয়, অজীর্ণ ইত্যাদি রোগ নিরাময়েও সুপারি উপকারী। এর রসে এরিকোলিন ইত্যাদি উপবিষ ভারত উপমহাদেশে মুখের ক্যান্সারের একটি অন্যতম কারণ। কাঁচা সুপারি চিবালে শরীরে গরম অনুভূত হয়, এমনকি শরীর ঘেমে যেতে পারে। সুপারি খেলে তাৎক্ষণিক যেসব সমস্যা দেখা যায় সেগুলো হল-হাঁপানি বেড়ে যেতে পারে ও হাইপারটেনশন বা রক্তচাপ বেড়ে যেতে পারে।
বর্ষাকালে বীজ পুঁতে সুপারির চারা তৈরি করা হয়। লোনা নয় এরকম মাটিতে এক বছর বয়সী চারা ৩ মিটার দূরে দূরে গর্ত করে লাগালেই সুপারি বাগান দাঁড়িয়ে যায়। অন্য গাছপালার মধ্যে বা ছায়া জায়গায় লাগালে সুপারি গাছ ভাল হয়। প্রখর রোদ সুপারি গাছ সইতে পারে না। চারা লাগানোর পর ৬-৭ বছরের মধ্যেই ফল ধরা শুরু করে। তবে বেশি ফল ধরে ১০-১২ বছরের পর থেকে। স্থানভেদে বছরের নভেম্বর-মার্চ পর্যন্ত সুপারি সংগ্রহ চলে।
পান (পাতা)

পান বা 'তাম্বুল' Piperaceae পরিবারের গ্রীষ্মমণ্ডলীয় অঞ্চলের একপ্রকার লতাজাতীয় গাছের পাতা। বোটানিক্যাল নাম Piper betle Linn; আর্য এবং আরবগণ পানকে তাম্বুল নামে অভিহিত করত। নিশ্বাসকে সুরভিত করা এবং ঠোঁট ও জিহবাকে লাল করার জন্য মানুষ পান খায়।
প্রধানত দক্ষিণ এশিয়া, উপসাগরীয় অঞ্চলের দেশসমূহ, দক্ষিণ-পূর্ব এশিয়া ও প্রশান্ত মহাসাগরীয় অঞ্চলের মানুষ পান খায়।
কেবল স্বভাব হিসেবেই নয়, ভারতে ঐতিহ্যগতভাবে সামাজিক রীতি, ভদ্রতা এবং আচার-আচরণের অংশ হিসেবেই পানের ব্যবহার চলে আসছে। অনুষ্ঠানাদিতে পান পরিবেশন দ্বারা প্রস্থানের সময় ইঙ্গিত করা হয়। এক সময় উৎসব, পূজা ও পুণ্যাহে পান ছিল অবিচ্ছেদ্য অংশ। প্রাচীন অভিজাত জনগোষ্ঠীর মাঝে পান তৈরি এবং তা সুন্দরভাবে পানদানিতে সাজানো লোকজ শিল্প হিসেবে স্বীকৃতি পেত।
পানের সাথে সবসময়ই সুপারি দেয়া হয়, তবে অনেকেই সুপারি ছাড়া পান খেতে পছন্দ করেন।অনেকে জর্দা দিয়েও পান খান।পান সাধারণত: কোনকিছু খাওয়ার পর মুখে নিয়ে চিবুনো হয়৷
পান পাতাকে বাংলা ভাষায় “পান” , হিন্দী ভাষায় ‘‘পান’’ (पान), সংস্কৃতে ‘‘তাম্বুলা’’ ও ‘‘নাগাভাল্লী’’, ফারসি ভাষায় ‘‘তানবুল’’ প্রভৃতি নামে ডাকা হয় ।
পুরান ঢাকার নাজিরাবাজার এলাকায় মিষ্টি পানে বৈচিত্র্য আনতে আগুন জ্বালিয়ে বিক্রি করা হয়। এটি প্রথম শুরু হয় ভারতের দিল্লিতে। ঢাকায় প্রায় তিন বছর আগে প্রথম আগুন পানের প্রচলন করেন বশির আহমেদ। আগুন পানের জন্য সাঁচি পান ব্যবহার করা হয়। এই বিশেষ জাতের পান কুষ্টিয়া, মানিকগঞ্জ ও বগুড়া থেকে আনা হয়। আর মসলা আসে ভারত থেকে।
আগুন পান তৈরি করতে একটি বড় আকৃতির পান পাতার ওপর একে একে উপাদান সাজানো হয়। এরপর বিভিন্ন রকমের প্রায় ৪৫টি উপাদান দেওয়া শেষে সেগুলোর ওপর একধরনের বিশেষ তরল পদার্থ দেওয়ার পর সেটিতে লাইটার দিয়ে আগুন ধরিয়ে দেওয়া হয়। উপাদানগুলোতে আগুন জ্বলে ওঠার পর পান ভাঁজ করে ক্রেতাদের পরিবেশন করা হয়।
ঢাকা মেডিকেল কলেজের অধ্যক্ষ খান আবুল কালাম আজাদ বলেন, সাধারণত গ্লিসারিন পার পটাশিয়াম ও জলের মিশ্রণে এ ধরনের আগুন তৈরি হয়। এ উপাদানগুলো বেশি মাত্রায় থাকলে স্বয়ংক্রিয়ভাবে জ্বলে। কিন্তু পানে এ মাত্রা কম থাকায় লাইটার দিয়ে আগুন জ্বালিয়ে দিতে হয়। তিনি আরও বলেন, মানুষের শরীরের ভেতরের স্বাভাবিক তাপমাত্রার চেয়ে আগুন পানের তাপ বেশি থাকবে। সেক্ষেত্রে মুখের ভেতরের কোষগুলো পুড়ে যেতে পারে। নিয়মিত খেলে খাদ্যনালিতে ক্যানসার হতে পারে।
বিড়ি

বিড়ি হাতে তৈরি এক ধরনের সস্তা সিগারেট। দাম কম এবং হাতে বানান যায় বলে গ্রামের কৃষক শ্রমিকের কাছে খুবই জনপ্রিয় ধূমপান সামগ্রি। শুকনো তামাক পাতা সরাসরি কাগজে বা সুপারির পাতার ভিতরে পাতলা অংশে মুড়ে পান করা হয়। সরাসরি তামাক পাতা থাকায় ও ফিল্টার না থাকার কারণে এর ক্ষতিকর প্রভাব বেশি।
বিড়ির কাঁচামাল তামাক উৎপাদনের জন্য পশ্চিমবঙ্গের বাঁকুড়া, পুরুলিয়া; মেদিনীপুর এর আশেপাশের অঞ্চল এবং বাংলাদেশের রংপুর অঞ্চল বিখ্যাত। এজন্য এসব অঞ্চলে বিড়ি শিল্পের ব্যাপক প্রসার ঘটেছে।
বিড়ির প্রকারভেদ:
বিড়ি প্রধানত দুই প্রকারের হয়ে থাকে
১. পাতার বিড়ি : ১৯৭০ সালের আগে পশ্চিমবঙ্গের ৮০% বেশি ধূমপায়ী ব্যবহার করত কিন্তু বতর্মানে দরিদ্র ও প্রত্যন্ত এলাকার লোক ছাড়া অন্য কেউ খায় না, যা ২০% এর কম।
২. কাগজের বিড়ি :
দামের উপর নির্ভর করে বিভিন্ন ধরনের বিড়ির প্যাকেট বাজারে পাওয়া যায়। যেমন, পাঁচ টাকার ছোটো প্যাকেট এবং দশ টাকার বড় প্যাকেট
সংবিগ্ন পাখিকূল ও কলকাতা বিষয়ক

সংবিগ্ন পাখিকূল ও কলকাতা বিষয়ক বাংলা রক ব্যান্ড মহীনের ঘোড়াগুলির অভিষেক অ্যালবাম। ১৯৭৭ সালে অ্যালবামটি গাথনি রেকর্ডস থেকে ভারতে মুক্তি পায়। অ্যালবামর গানগুলো ১৯৭৬ থেকে ১৯৭৭ সালের মধ্যে দলটির গঠনের সময়কালে কলকাতার স্থানীয় স্টুডিওতে রেকর্ড করা হয়েছিল। সেই সময়ে ব্যান্ডের সদস্যদের মধ্যে ছিলেন গৌতম চট্টোপাধ্যায় (কণ্ঠ, বেস গিটার, স্যাক্সোফোন), বিশ্বনাথ চট্টোপাধ্যায় (ড্রাম, বেস, বাঁশি), প্রদীপ চট্টোপাধ্যায় (বেস, বাঁশি), রঞ্জন ঘোষাল (এমসি, ভিজ্যুয়াল, মিডিয়া সম্পর্ক), এব্রাহাম মজুমদার (কণ্ঠ, পিয়ানো, বেহালা), তাপস দাস (কণ্ঠ, গিটার) এবং তপেশ বন্দ্যোপাধ্যায় (কণ্ঠ, গিটার)। গৌতম ব্যান্ডের প্রাথমিক গীতিকার হিসেবেও কাজ করলেও, তিনি সম্মিলিতভাবে অ্যালবামটিতে মাত্র একটি ট্র্যাকে অবদান রেখেছিলেন। যেখানে রঞ্জন এককভাবে একটি এবং একটি এবং গৌতম চট্টোপাধ্যায়, তাপস দাস ও তপেশ বন্দ্যোপাধ্যায়ের সাথে যৌথভাবে তিনটি গান লিখেছেন।
ভারতের পশ্চিমবঙ্গ রাজ্যের রাজধানী কলকাতার নাম অ্যালবামের শিরোনামে ব্যবহৃত হয়েছে। এর প্রচ্ছদ পরিকল্পনা এবং নকশা করেছেন রঞ্জন ঘোষাল, সর্বমিতা চ্যাটার্জী এবং সঙ্গীতা ঘোষাল।
এই অ্যালবামের দুটি গান, "সংবিগ্ন পাখিকূল" এবং "হায়, ভালোবাসি" পরবর্তীতে যথাক্রমে তাদের সহযোগী "ঝরা সময়ের গান" (১৯৯৬) এবং "মায়া" (১৯৯৭) অ্যালবামে পুনরায় পুনর্নির্মাণ করা হয়েছে। যাতে কণ্ঠ দিয়েছেন, গৌতম চট্টোপাধ্যায়, রাজা ব্যানার্জী, বনি এবং ঋতুপর্ণা দাশ। "হায়, ভালোবাসি" ব্যান্ডের সরাসরি সেটতালিকায় দীর্ঘমেয়াদী গানে পরিণত হয়। প্রকাশের পর থেকে অ্যালবামটি বাংলা গানের দৃশ্যে বাউল-জ্যাজ অ্যালবাম হিসেবে বিবেচিত হয়েছে। অ্যালবামটি উৎসর্গ করা হয় ব্যান্ডের শুভাকাঙ্ক্ষী ও ভারতীয় সঙ্গীতশিল্পী ধূর্জটি চট্টোপাধ্যায়কে।
উভয় পাশে দুটি করে গানের সমন্বয়ে অ্যালবামটি ইপি ৪৫ আরপিএম রেকর্ড হিসেবে প্রকাশিত হয়েছিল।